
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1298 

■---- ’ 24 Ιουνίου 1999 


ΑΠΟΦΑΣΕΙ Σ 

Αριθ. 11221 

Έγκριση Κανονισμού Προμηθειών του Ο.Δ.Ι.Ε. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΠΟΛΙΤΙΣΜΟΥ 

Σύμφωνα με τις διατάξεις: 

1. α) Του Α.Ν. 397/1968 «Περί επανασυστάσεωςτης Γενι¬ 
κής Γραμματείας Αθλητισμού και των αρμοδιοτήτων αυτής. 

β) Του Ν. 1558/1985 «Κυβέρνηση και Κυβερνητικά Όρ¬ 
γανα». 

1. Του Α.Ν. 598/1968 «Περί Ιδρύσεως Οργανισμού Ιπ¬ 
ποδρομιών Ελλάδος» και άλλων τινών διατάξεων, όπως 
τροποποιήθηκε με το Ν. 665/1977. 

2. Το Π.Δ. 370/1995 «Προσαρμογή της Ελληνικής Νο¬ 
μοθεσίας περί Προμηθειών του Δημοσίου προς το Κοινο¬ 
τικό Δίκαιο». 

3. Το άρθρο 5 & 3 του Ν. 2286/1996 «Προμήθειες δημο¬ 
σίου τομέα και ρυθμίσεις συναφών θεμάτων». 

4. Του Ν. 2522/97 (ΦΕΚ178/Α/97) «Περί Δικαστικής προ¬ 
στασίας κατά τη διαδικασία σύναψης συμβάσεων προμη¬ 
θειών, Έργων και Υπηρεσιών». 

5. Του Π.Δ. 346/98 (ΦΕΚ 230/Α/98) «Περί προσαρμογής 
της Ελληνικής νομοθεσίας για τις δημόσιες συμβάσεις 
Υπηρεσιών προς τις διατάξεις της Οδηγίας 92/50/ΕΟΚ 
του Συμβουλίου της 18ης Ιουλίου 1992». 

6. Του Π.Δ. 27/96 (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας - Ενέργειας - Τε¬ 
χνολογίας και Εμπορίου στο Υπουργείο Ανάπτυξης». 

7. Του Π.Δ. 195/95 (ΦΕΚ 102/Α/95) Οργανισμός της Γε¬ 
νικής Διεύθυνσης Κρατικών Προμηθειών στο Υπουργείο 
Ανάπτυξης. 

8. α) Την κοινή απόφαση του Πρωθυπουργού και 
Υπουργού Ανάπτυξης με αριθ. 114/4.10.96 (ΦΕΚ 
924/Β/1996) για «Ανάθεση αρμοδιοτήτων στους Υφυ¬ 
πουργούς Ανάπτυξης». 

β) Την με αριθμ. 8901/3.4.1984 απόφαση του κ. Υφυ¬ 
πουργού Προεδρίαςτης Κυβερνήσεως, με την οποία εγκρί- 
θηκε ο εσωτερικός κανονισμός λειτουργίας του Ο.Δ.Ι.Ε. 

γ) Την με αριθμ. 11261 απόφαση που εμπεριέχεται στο 
υπ’ αριθμ. 1267/25.2.99 πρακτικό του Δ.Σ./Ο.Δ.Ι.Ε. (έγκρι¬ 
ση Γ.Γ.Α.5521/17.3.99). 

δ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού. 


ε) Την με αριθμ. 47968/9.10.1996 κοινή απόφαση του 
Πρωθυπουργού και του Υπουργού Πολιτισμού για «Ανά- 
(1) θέση αρμοδιοτήτων στον Υφυπουργό Πολιτισμού κ. Αν- 
δρέα Φούρα εγκρίνουμε τον Κανονισμό Προμηθειών του 
Ο.Δ.Ι.Ε. που έχει όπως ακολουθεί: 

ΚΑΝΟΝΙΣΜΟΣ ΠΡΟΜΗΘΕΙΩΝ Ο.Δ.Ι.Ε. 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Ο Κανονισμός αυτός εκδίδεται σε εφαρμογή του άρ¬ 
θρου 5 § 3 του Ν. 2286/1995. Με τον Κανονισμό αυτό κα¬ 
θορίζεται ο τρόπος και η διαδικασία προμήθειας υλικών 
του Ο.Δ.Ι.Ε. 

Στον Κανονισμό έχουν εφαρμογή και οι διατάξεις του Ν. 
2522/97 (ΦΕΚ 178/Α/97) «Περί Δικαστικής Προστασίας 
κατά τη διαδικασία σύναψης συμβάσεων προμηθειών έρ¬ 
γων και υπηρεσιών». 

Για κάθε περίπτωση η οποία δεν αντιμετωπίζεται από 
τον Κανονισμό αυτό έχουν (συμπληρωματικά) εφαρμογή 
οι διατάξεις του Π.Δ. 394/1996 (ΦΕΚ266/Α/96). 

Όσες προμήθειες εμπίπτουν στο πεδίο εφαρμογής του 
Π.Δ. 370/1995 (ΦΕΚ 199/Α/95) εκτελούνται σύμφωνα με 
τις διατάξεις του, συμπληρωματικά δε εφαρμόζονται οι 
διατάξεις του παρόντος. 

Άρθρο 1 

Πρόχειροι Διαγωνισμοί 

1. Προμήθειες αξίας 1 - 250.000 δραχμών γίνονται με 
απευθείας αγορά από την Υπηρεσία Προμηθειών χωρίς 
προσφορές μόνο με έγκριση του Συντονιστή Διευθυντή ή 
του Αναπληρωτή του. 

2. Προμήθειες αξίας 250.001 -1.500.000 δραχμών γίνο¬ 
νται με πρόχειρο μειοδοτικό διαγωνισμό, με έγγραφες 
σφραγισμένες προσφορές μετά από προηγούμενη εντο¬ 
λή του Συντονιστή Διευθυντή ή του Αναπληρωτή του. 

Οι προσφορές μπορούν να αποστέλλονται στον Οργα¬ 
νισμό και με τηλεομοιοτυπία (Ιαχ), υπότονόροότιπριντην 
κατακύρωση ο μειοδότης οφείλει να προσκομίσει έγγρα¬ 
φα την προσφορά του που θα πληρεί τις παραπάνω προ¬ 
ϋποθέσεις. 

Η αξιολόγηση των προσφορών, ο συγκριτικός πίνακας 
και το σχετικό εγκριτικό, γίνονται από την Υπηρεσία Προ¬ 
μηθειών. 

3. Οι προμήθειες υλικών ετήσιας συνολικής αξίας από 

1.500.001 - 6.000.000 δραχμών με εντολή του Συντονιστή 
Διευθυντή ή του αρμόδιου Αναπληρωτή του, γίνονται με 
πρόχειρο μειοδοτικό διαγωνισμό με σφραγισμένες προ¬ 
σφορές, που συγκεντρώνονται από την Υπηρεσία Προμη¬ 
θειών, ακολούθως δε παραδίδονται στην Επιτροπή Προ¬ 
μηθειών, η οποία αφού αξιολογήσει τις προσφορές μέσα 
σε πέντε (5) ημέρες από την παραλαβή τους, συντάσσει 
πρακτικό και συγκριτικό πίνακα, στον οποίο αναφέρεται 
σε ποιόν από τους προσφέροντες προτείνει την ανάθεση 
της προμήθειας. 

Εάν ο προτεινόμενος δεν είναι μειοδότης, πρέπει να αι¬ 
τιολογηθεί ο λόγος της πρότασης (π.χ. ακαταλληλότητα, 
όχι καλή ποιότητα, χρόνος παράδοσης κ.λπ.). 

Το πρακτικό παραδίδεται στο Συντονιστή Διευθυντή για 
έγκριση και μετά με όλα τα δικαιολογητικά και τις προ¬ 
σφορές στην Υπηρεσία Προμηθειών για υλοποίηση. 

Τα παραπάνω ποσά στα οποία συμπεριλαμβάνονται και 
ο Φ.Π.Α. και κάθε άλλη νόμιμη επιβάρυνση, αναπροσαρ¬ 
μόζονται κάθε φορά σύμφωνα με την απόφαση του 
Υπουργού Ανάπτυξης η οποία θα αναπροσαρμόζει τα 
όρια των ποσών που προβλέπονται για προμήθειες αγα¬ 
θών που πραγματοποιούνται με διαπραγμάτευση ή συνο¬ 
πτικές διαδικασίες. 

Δεν απαιτείται δημοσίευση διακήρυξης στις παραπάνω 
περιπτώσεις. 

Άρθρο 2 

Αρμοδιότητες Υπηρεσίας Προμηθειών 

1. Όλες οι αγορές, εργασίες και επισκευές γίνονται από 
την Υπηρεσία Προμηθειών. 

Προϋπόθεση για να ξεκινήσει μια αγορά κ.λπ. είναι να 
υποβληθεί αίτηση παραγγελίας προς την Υπηρεσία Προ¬ 
μηθειών με υπογραφή (ονοματεπώνυμο) του Διευθυντή ή 
του Προϊσταμένου του τμήματος ή της Υπηρεσίας. 

2. Η αίτηση πρέπει να είναι σαφής και ακριβής και να 
αναφέρει το που θα χρησιμοποιηθούν τα παραγγελόμενα 
καθώς και ο χρόνος προηγούμενης αγοράς ίδιου υλικού, 
εάν έχει γίνει. 

3. Η Επιτροπή Προμηθειών ορίζεται με απόφαση του 
Δ.Σ. του Ο.Δ.Ι.Ε. και η θητεία της είναι ετήσια. 

Συνεδριάζει μια φορά την εβδομάδα,, εκτός και αν υπάρ¬ 
ξει κάτι έκτακτο ή επείγον για τους πρόχειρους διαγωνι¬ 
σμούς και κάθε φορά που υπάρχει δημόσιος διαγωνισμός. 

Είναι πενταμελής με δύο αναπληρωματικά μέλη και μια 
γραμματέα και στην περίπτωση του προχείρου, τριμελής. 

Η αίτηση παραγγελίας πρέπει να συνοδεύεται και με σύ¬ 
ντομο εισηγητικό σημείωμα της Υπηρεσίας Προμηθειών. 

Εκτός από την αξιολόγηση των προσφορών γνωμοδο- 
τούν για κάθε θέμα που τυχόν προκύπτει κατά την εκτέ¬ 
λεση των συμβάσεων. 

4. Την ευθύνη της προώθησης της διαδικασίας έχει 
αποκλειστικά η Υπηρεσία Προμηθειών από την οποία και 
θα πληροφορούνται τα άλλα τμήματα την απόφαση για 
πραγματοποίηση ή όχι της αγοράς. 

5. Οι Διευθύνσεις και Υπηρεσίες θα πρέπει να γνωρίζουν 
τις ανάγκες τους και να προγραμματίζουν τις παραγγε¬ 
λίες τους, έτσι ώστε να γίνονται αγορές σε μεγάλες πο¬ 
σότητες που θα καλύπτουν μεγάλο χρονικό διάστημα για 
να επιτυγχάνονται και καλύτερες τιμές. 

6. Οι αιτούντες, εάν χρειασθεί, θα καλούνται από την 
επιτροπή προμηθειών να παρευρίσκονται και να δίνουν 
διευκρινίσεις προφορικά ή γραπτά σχετικά με τα αιτού- 
μενα ή τα προσφερόμενα. 


7. Στους πρόχειρους μειοδοτικούς διαγωνισμούς ειση¬ 
γητής είναι η Υπηρεσία Προμηθειών. Κάθε εβδομάδα, την 
ημέρα που έχει ορισθεί, ο Προϊστάμενος του τμήματος 
προμηθειών προσκομίζει τις σφραγισμένες προσφορές 
και την αίτηση παραγγελίας και ενημερώνει την Επιτροπή 
Προμηθειών προκειμένου να επιλέξει μειοδότη. Σε ειδι¬ 
κές περιπτώσεις ζητείται γνωμάτευση των ειδικών (π.χ. 
ξυλουργών, ηλεκτρονικών κ.λπ.). 

8. Για τους δημόσιους διαγωνισμούς, η Υπηρεσία Προ¬ 
μηθειών εισηγείται εγκαίρως στο Δ.Σ. το αντικείμενο, την 
αναγκαιότητα πραγματοποίησης της δαπάνης, την ημε¬ 
ρομηνία διεξαγωγής του διαγωνισμού, καθώς και το πι¬ 
θανό ύψος της δαπάνης, μετά από έρευνα της αγοράς. 

Συνυποβάλλει επίσης -εάν συντρέχει λόγος- εισηγητι¬ 
κό με τις τεχνικές προδιαγραφές ή άλλες διευκρινήσεις 
που έχουν συνταχθεί από τους γνώστες του αντικειμένου. 

Μετά την λήψη απόφασης από το Δ.Σ. συντάσσει την 
διακήρυξη του διαγωνισμού σε συνεργασία με το αρμό¬ 
διο τμήμα και την Νομική Υπηρεσία η οποία μονογράφει 
την διακήρυξη. Φροντίζει επίσης για την δημοσίευση πε¬ 
ρίληψης της διακήρυξης στον Τύπο. Επίσης φροντίζει για 
την κατάρτιση της σύμβασης σε συνεργασία με τη Νομι¬ 
κή Υπηρεσία και το αρμόδιο τμήμα και για την εκτέλεση 
αυτής. 

9. Την ημέρα του διαγωνισμού παρίσταται η Νομική 
Υπηρεσία χωρίς δικαίωμα ψήφου, ελέγχει τη νομιμότητα 
των δικαιολογητικών και των εγγυήσεων και είναι υπεύ¬ 
θυνη για όποιο νομικό θέμα προκύψει. Μονογράφει το 
πρακτικό της επιτροπής Προμηθειών που συντάσσει η 
γραμματέας της επιτροπής που παρευρίσκεται χωρίς δι¬ 
καίωμα ψήφου. 

ΚΕΦΑΛΑΙΟ Β' 

ΔΙΑΓΩΝΙΣΜΟΙ - ΑΞΙΟΛΟΓΗΣΗ - ΣΥΜΒΑΣΕΙΣ 
Άρθρο 3 

Προκήρυξη διαγωνισμού 

1. Για προμήθειες υλικών ετήσιας συνολικής αξίας άνω 
των 6.000.000 δραχμών διενεργείται τακτικός διαγωνι¬ 
σμός (ανοικτός ή κλειστός). Οι όροι της διακήρυξης δια¬ 
γωνισμού πρέπει να είναι σαφείς και πλήρεις. 

2. Στις περιπτώσεις ανοικτού διαγωνισμού, η διακήρυξη 
περιλαμβάνει τουλάχιστον τα ακόλουθα: 

α) Το είδος του διαγωνισμού. 

β) Το είδος, την ποσότητα, τις τεχνικές προδιαγραφές 
του προς προμήθεια υλικού, καθώς και την δυνατότητα 
στους προμηθευτές να υποβάλλουν προσφορά για μέ¬ 
ρος ή για το σύνολο της ζητουμένης ποσότητας. 

γ) Τον χρόνο, τον τόπο και τον τρόπο παράδοσης των 
υλικών, ως και τον χρόνο παραλαβής τους. 

δ) Το όνομα, τη διεύθυνση, τον αρμόδιο υπάλληλο, τον 
αριθμό τηλεφώνου, ΤΕΛΕΞ και τηλεφωτοαντιγραφικού 
μηχανήματος (ΡΑΧ) της Υπηρεσίας που διενεργεί τον δια¬ 
γωνισμό. 

ε) Την ημερομηνία αποστολής περίληψης της διακήρυ¬ 
ξης στην Υπηρεσία Επισήμων Εκδόσεωντων Ευρωπαϊκών 
Κοινοτήτων για δημοσίευση, όπου τούτο απαιτείται. 

στ) Την προθεσμία μέσα στην οποία οι ενδιαφερόμενοι 
μπορούν να ζητήσουν, από την αρμόδια υπηρεσία που 
διενεργεί τον διαγωνισμό, τα σχετικά έγγραφα. 

ζ) Τα αρμόδια όργανα για την αποσφράγιση των προ¬ 
σφορών, την ημερομηνία, ώρα και τόπο αποσφράγισης, 

καθώς και τα πρόσωπα που δικαιούνται να παρίστανται. 
η) Το νόμισμα της προσφερόμενης τιμής, 
θ) Τον τύπο, τα ποσοστά, το νόμισμα, τον χρόνο υποβο¬ 
λής των εγγυήσεων, καθώς και άλλες εξασφαλίσεις, εάν 
τυχόν ζητούνται, 
ι) Τον τρόπο πληρωμής. 

ια) Τα στοιχεία και τα δικαιολογητικά που είναι αναγκαία 
για την εκτίμηση του κατωτάτου ορίου οικονομικών και τε¬ 
χνικών προδιαγραφών, τα οποία η ενδιαφερόμενη Υπη¬ 
ρεσία απαιτεί από τους προμηθευτές. 

ιβ) Ενδεχομένως απαγόρευση των εναλλακτικών προ¬ 
σφορών. 

ιγ) Τα κριτήρια για την αξιολόγηση των προσφορών και 
την κατακύρωση της προμήθειας. Στην περίπτωση που 
κριτήριο είναι η συμφερότερη προσφορά, καθορίζονται 
και τα στοιχεία με βάση τα οποία γίνεται η αξιολόγηση της 
προσφοράς. 

ιδ) Την προθεσμία για την παραλαβή των προσφορών 
από την αρμόδια Υπηρεσία και την διεύθυνση στην οποία 
πρέπει να αποσταλούν, 
ιε) Την διάρκεια ισχύος των προσφορών, 
ιστ) Τις προϋποθέσεις αναπροσαρμογής του τιμήμα¬ 
τος, εφ' όσον κρίνεται ότι απαιτείται τέτοιος όρος. 

ιζ) Τους αναγκαίους όρους, απόκλιση από τους οποίους 
συνεπάγεται απόρριψη της προσφοράς. 

3. Στις περιπτώσεις κλειστού διαγωνισμού, η διακήρυξη 
περιλαμβάνει τουλάχιστον τα ακόλουθα: 

α) Τα στοιχεία της παραπάνω παραγράφου 2 του άρ¬ 
θρου τούτου εκτός των εδαφίων στ, ιδ και ιε. 

β) Τον τύπο και το περιεχόμενο των αιτήσεων συμμετο¬ 
χής, την προθεσμία για την υποβολή τους στην αρμόδια 
υπηρεσία, τη διεύθυνση στην οποία πρέπει να υποβλη¬ 
θούν. 

γ) Την ημερομηνία, μέχριτην οποία θα αποσταλουν απο 
την ενδιαφερομένη υπηρεσία οι προσκλήσεις για την 
υποβολή προσφορών. 

δ) Τα όρια μεταξύ των οποίων θα κυμανθεί ο αριθμός 
των υποψηφίων που πρόκειται να προσκληθούν να υπο¬ 
βάλουν προσφορά {εφ’ όσον είναι απαραίτητο). 

4. Η πρόσκληση για την υποβολή προσφορών περιλαμ¬ 
βάνει τουλάχιστον τα ακόλουθα: 

α) Την προθεσμία για την υποβολή των προσφορών και 
τη διεύθυνση στην οποία πρέπει να αποσταλούν. 

β) Τα αρμόδια όργανα για την αποσφράγιση των προ¬ 
σφορών, τα πρόσωπα που μπορούν να παρίστανται, κα¬ 
θώς και την ημερομηνία, ώρα και τόπο αποσφράγισης, 
γ) Τη διάρκεια ισχύος των προσφορών. 

Με την πρόσκληση, αποστέλλεται σ’ αυτούς που επιλέ- 
χθηκαν για υποβολή προσφορών και η σχετική διακήρυξη 
μαζί με όλατα συμπληρωματικά της διακήρυξης έγγραφα 
και στοιχεία. 

Άρθρο 4 

Τεχνικές Προδιαγραφές 

1. Στη διακήρυξη και σύμβαση επισυνάπτονται οι τεχνι¬ 
κές προδιαγραφές του προς προμήθεια υλικού ή αναφέ- 
ρεται συγκεκριμένο πρότυπο (ευρωπαϊκό ή αναγνωρι¬ 
σμένου οργανισμού) ή προδιαγραφή (ενοποιημένη, άλ¬ 
λου φορέα κ.λπ.). 

2. Οι τεχνικές προδιαγραφές των υπό προμήθεια υλι¬ 
κών ορίζονται από την αρμόδια διεύθυνση που διενεργεί 
τον διαγωνισμό, και περιλαμβάνουν όλα εκείνα τα τεχνικά 
χαρακτηριστικά ώστε τα υλικά αυτά να εκπληρώνουν το 


σκοπό για τον οποίο προορίζονται και παράλληλα να πε- 
ριγράφονται έτσι ώστε να εξασφαλίζεται η μεγαλύτερη 
δυνατή ευρύτητα συμμετοχής στον διαγωνισμό. 

Τεχνικές Προδιαγραφές είναι οι τεχνικές απαιτήσεις 
που καθορίζουν τα απαιτούμενα χαρακτηριστικά του υλι¬ 
κού προκειμένου αυτό να προσδιορισθεί αντικειμενικά 
έτσι ώστε να ανταποκρίνεται στη χρήση, για την οποία 
προορίζεται. 

Οι τεχνικές αυτές απαιτήσεις πρέπει να περιλαμβάνουν 
τα επίπεδα ποιότητας ή απόδοσης, την ασφάλεια, τις δια¬ 
στάσεις καθώς και τις απαιτήσεις που ισχύουν για το υλι¬ 
κό ή το προϊόν όσον αφορά την ποιότητα, την ορολογία, 
τις δοκιμές και μεθόδους δοκιμών, τη συσκευασία, τη σή¬ 
μανση κ.λπ. 

Οι Τεχνικές Προδιαγραφές πρέπει να είναι σαφώς δια¬ 
τυπωμένες και πλήρως κατανοητές από όλους τους εν¬ 
διαφερομένους. 

3. Δεν επιτρέπεται η αναγραφή όρων στις τεχνικές προ¬ 
διαγραφές και στις διακηρύξεις που να προσδιορίζουν τα 
προϊόντα ορισμένης κατασκευής ή προέλευσης ή μεθό¬ 
δους επεξεργασίας, οι οποίες έχουν ως αποτέλεσμα να 
ευνοούν ορισμένες επιχειρήσεις ή προϊόντα. 

Ειδικότερα, οι τεχνικές προδιαγραφές απαγορεύεται 
να αναφέρονται σε εμπορικά σχήματα, διπλώματα ευρε¬ 
σιτεχνίας, τύπους ορισμένης προέλευσης ή παραγωγής, 
εκτός εξαιρετικών περιπτώσεων εάν υποχρεωτικά συνο¬ 
δεύονται από τις λέξεις «ή αντίστοιχο» και εφ’ όσον δεν εί¬ 
ναι δυνατόν να περιγράφει ένα είδος διαφορετικά με τε¬ 
χνικές προδιαγραφές σαφείς και πλήρως κατανοητές. 

Οι τεχνικές προδιαγραφές θα περιλαμβάνουν, όταν 
απαιτείται, τις μεθόδους ποιοτικού ελέγχου, των υλικών 
κατά την παραλαβή και τα εργαστήρια στα οποία διενερ- 
γούνται οι έλεγχοι. 

4. Ορισμός προτύπων. 

α) Ως πρότυπο θεωρούνται οι τεχνικές προδιαγραφές 
που έχουν εγκριθεί από ένα αναγνωρισμένο Οργανισμό 
τυποποίησης για επανειλημμένη ή διαρκή εφαρμογή. 

β) Ως ευρωπαϊκό πρότυπο, θεωρείται το πρότυπο που 
έχει εγκριθεί από την Ευρωπαϊκή Επιτροπή Τυποποίησης 
Ηλεκτροτεχνικών Προϊόντων (ΙΕ\Λ/ΕΙΕΙ_) ή Ευρωπαϊκό 
Πρότυπο (ΕΝ) ή Έγγραφο Εναρμόνισης (Εϋ) σύμφωνα 
με τους κοινούς κανόνες των εν λόγω οργανισμών. 

5. Οι τεχνικές προδιαγραφές των υλικών μπορεί να υπό- 
κεινται σε έλεγχο, τροποποίηση και έγκριση είτε κατά το 
στάδιο της ένταξης των Προμηθειών στο ενιαίο Πρό¬ 
γραμμα Προμηθειών (Ε.Π.Π.) είτε κατά τη διάρκεια εκτέ¬ 
λεσης αυτού, όπως προβλέπεται στο άρθρο 4 παρ. 2 του 
Ν. 2286/1995. 

Στην περίπτωση που αποφασισθεί έλεγχος των τεχνι¬ 
κών προδιαγραφών μετά την ένταξη στο ενιαίο Πρόγραμ¬ 
μα Προμηθειών, η σχετική έγκριση αποτελεί προϋπόθεση 
για την ολοκλήρωση των διαδικασιών προμήθειας. 

Οι παραπάνω έλεγχοι, τροποποιήσεις και εγκρίσεις των 
προδιαγραφών, ισχύουν στην περίπτωση των διαγωνι¬ 
σμών με κριτήριο τη συμφερότερη προσφορά και για τα 
στοιχεία και τις ομάδες τις οποίες αυτά απαρτίζουν, κα¬ 
θώς και για τους συντελεστές βαρύτητας τόσο των ομά¬ 
δων όσο και των στοιχείων τα οποία αποτελούν τις ομάδες. 

Άρθρο 5 

Κανόνες Δημοσιότητας 

1. Οι φορείς που διενεργούν τους διαγωνισμούς μετά 
την έγκριση του ενιαίου προγράμματος κρατικών προμη- 

θειών, γνωστοποιούν το ταχύτερο δυνατό, με σχετική 
ανακοίνωση, στην επίσημη εφημερίδα των Ευρωπαϊκών 
Κοινοτήτων και στην Τράπεζα δεδομένων ΤΕϋ, όλες τις 
προμήθειες, κατά κατηγορίες προϊόντων που προτίθεται 
να διενεργήσουν κατά τη διάρκεια των επόμενων δώδεκα 
μηνών και των οποίων η συνολική προϋπολογιζόμενη αξία 
τους είναι ίση ή μεγαλύτερη από την αντίστοιχη αξία σε 
δραχμές 750.000 ΕΟΙ). 

2. Στις περιπτώσεις ανοικτού και κλειστού διαγωνισμού, 
ο Οργανισμός μεριμνά για την ευρεία γνωστοποίηση της 
σχετικής διακήρυξης και ειδικότερα: 

α) Για τη δημοσίευση περίληψης των ουσιωδών στοιχεί¬ 
ων της διακήρυξης σε δύο τουλάχιστον ημερήσιες οικο¬ 
νομικές εφημερίδες. 

β) Για την ανάρτηση της περίληψης σε εμφανές μέρος 
της Υπηρεσίας. 

γ) Για την διάθεση της διακήρυξης ή της σχετικής ανα¬ 
κοίνωσης σε περίπτωση κλειστού διαγωνισμού, στους εν¬ 
διαφερομένους από την ημερομηνία δημοσίευσης της 
περίληψής της. 

δ) Γ ια την αποστολή περίληψης της διακήρυξης στην 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων, εφ’ όσον η προϋπολογισθείσα αξία, εκτός του φό¬ 
ρου Προστιθέμενης Αξίας, είναι ίση ή μεγαλύτερη από 
την αντίστοιχη αξία σε δραχμές 200.000 ΕΟΙ). Η δημοσί¬ 
ευση της περίληψης της διακήρυξης στον ελληνικό τύπο 
δεν γίνεται πριν από την ημερομηνία αποστολής της πε¬ 
ρίληψης της διακήρυξης στην Υπηρεσία Επισήμων Εκδό¬ 
σεων των Ευρωπαϊκών Κοινοτήτων, η οποία πρέπει να 
αναφέρει και την ημερομηνία αυτή και δεν μπορεί να πε¬ 
ριέχει πληροφορίες διάφορες από τις δημοσιευόμενες 
στην Επίσημη Εφημερίδα των Ευρωπαϊκών Κοινοτήτων. 

ε) Για την αποστολή της διακήρυξης στα Επιμελητήρια 
και στον Ελληνικό Οργανισμό Μικρομεσαίων Μεταποιητι¬ 
κών Επιχειρήσεων και Χειροτεχνίας (ΕΟΜΜΕΧ). Στην πε¬ 
ρίπτωση κλειστού διαγωνισμού αποστέλλεται η σχετική 
ανακοίνωση. 

3. Τα έξοδα δημοσίευσης των ανακοινώσεων στον ελ¬ 
ληνικό τύπο βαρύνουν τον ΟΔΙΕ, στη δε Επίσημη Εφημε¬ 
ρίδα των Ευρωπαϊκών Κοινοτήτων, την Ευρωπαϊκή Ένω¬ 
ση. 

4. Ο Οργανισμός μετά την υπογραφή σύμβασης της 
οποίας η αξία είναι ίση ή μεγαλύτερη από την αντίστοιχη 
αξία σε δραχμές 200.000 ΕΟΙ) αποστέλλει στην Εφημερί¬ 
δα των Ευρωπαϊκών Κοινοτήτων και στην Τράπεζα δεδο¬ 
μένων (ΤΕϋ) εντός 48 ημερών σχετική ανακοίνωση. 

Είναι όμως δυνατό να μη δημοσιευθούν ορισμένες πλη¬ 
ροφορίες σχετικές με τη σύμβαση, όταν η ανακοίνωσή 
τους ενδέχεται να εμποδίσει την εφαρμογή νόμων, να εί¬ 
ναι αντίθετη προς το δημόσιο συμφέρον, να βλάψει θεμι¬ 
τά εμπορικά συμφέροντα δημοσίων ή ιδιωτικών επιχειρή¬ 
σεων ή τον υγιή ανταγωνισμό μεταξύ των προμηθευτών. 

Άρθρο 6 

Γλώσσα 

Τα έγγραφα που απαιτούνται για την διενέργεια των 
διαγωνισμών και τη συμμετοχή σ’ αυτούς, συντάσσονται 
στην Ελληνική γλώσσα. 

Άρθρο 7 

Προσόντα και δικαιολογητικά συμμετοχής 

1. Οι συμμετέχοντες στους διαγωνισμούς υποβάλλουν, 
μαζί με την προσφορά τους, τα εξής δικαιολογητικά: 


α. Οι Έλληνες πολίτες: 

(1) Εγγύηση συμμετοχής στον διαγωνισμό. 

(2) Απόσπασμα ποινικού μητρώου, έκδοσης τουλάχι- 
στοντου τελευταίου τριμήνου, από το οποίο να προκύπτει 
ότι δεν έχουν καταδικασθεί για αδίκημα σχετικό με την 
άσκηση της επαγγελματικής τους δραστηριότητας. 

(3) Πιστοποιητικό αρμόδιας δικαστικής ή διοικητικής 
Αρχής, έκδοσης τουλάχιστον του τελευταίου εξαμήνου, 
από το οποίο να προκύπτει ότι δεν τελούν υπό πτώχευση, 
εκκαθάριση, αναγκαστική διαχείριση, πτωχευτικό συμβι¬ 
βασμό ή άλλη ανάλογη κατάσταση και επίσης ότι δεν τε¬ 
λούν σε διαδικασία κήρυξης σε κατάσταση πτώχευσης ή 
έκδοσης απόφασης αναγκαστικής εκκαθάρισης ή ανα¬ 
γκαστικής διαχείρισης ή πτωχευτικού συμβιβασμού ή υπό 
ανάλογη διαδικασία. 

(4) Πιστοποιητικό που εκδίδεται από αρμόδια κατά πε¬ 
ρίπτωση Αρχή, από το οποίο να προκύπτει ότι είναι ενή¬ 
μεροι ως προς τις υποχρεώσεις τους που αφορούν τις ει¬ 
σφορές κοινωνικής ασφάλισης και ως προς τις φορολο¬ 
γικές υποχρεώσεις τους κατά την ημερομηνία 
διενέργειας του διαγωνισμού. 

Σε περίπτωση εγκατάστασής τους στην αλλοδαπή, τα 
δικαιολογητικά των παραπάνω εδαφίων (3) και (4) εκδίδο- 
νται με βάση την ισχύουσα νομοθεσία της χώρας που εί¬ 
ναι εγκατεστημένου, από την οποία και εκδίδεται το σχε¬ 
τικό πιστοποιητικό. 

(5) Πιστοποιητικό του οικείου Επιμελητηρίου, με το 
οποίο θα πιστοποιείται η εγγραφή τους σ’ αυτό και το ει¬ 
δικό επάγγελμά τους ή βεβαίωση άσκησης επαγγέλμα¬ 
τος από αρμόδια Δημόσια Αρχή ή Αρχή Τοπικής Αυτοδι¬ 
οίκησης για όσους ασκούν γεωργικό ή κτηνοτροφικό 
επάγγελμα, που θα έχουν εκδοθεί το πολύ έξι (6) μήνες 
πριν από την διενέργεια του διαγωνισμού. 

β. Οι Αλλοδαποί: 

(1) Εγγύηση συμμετοχής στον διαγωνισμό. 

(2) Απόσπασμα Ποινικού Μητρώου ή ισοδύναμου εγ¬ 
γράφου αρμόδιας διοικητικής ή δικαστικής Αρχής της 
Χώρας εγκατάστασής τους, έκδοσης τουλάχιστοντου τε¬ 
λευταίου τριμήνου από το οποίο να προκύπτει ότι δεν 
έχουν καταδικασθεί για αδίκημα σχετικό με την άσκηση 
της επαγγελματικής τους δραστηριότητας. 

(3) Πιστοποιητικό της κατά περίπτωση αρμόδιας δικα¬ 
στικής ή διοικητικής Αρχής της Χώρας εγκατάστασής 
τους, από το οποίο να προκύπτει ότι δεν συντρέχουν οι πε¬ 
ριπτώσεις (3) και (4) του εδαφίου ατού παρόντος άρθρου. 

(4) Πιστοποιητικό της αρμόδιας Αρχής της Χώρας εγκα¬ 
τάστασής τους, περί εγγραφής τους στα μητρώα του οι¬ 
κείου Επιμελητηρίου ή σε ισοδύναμες διεπαγγλεματικές 
οργανώσεις. 

γ. Τα νομικά πρόσωπα ημεδαπά ή αλλοδαπά: 

Τα παραπάνω δικαιολογητικά των εδαφίων (α) και (β) 
εκτός του αποσπάσματος ποινικού μητρώου ή του ισοδύ¬ 
ναμου προς τούτο εγγράφου. 

δ. Συνεταιρισμοί: 

(1) Τα δικαιολογητικά των περιπτώσεων (1), (3) και (4) 
του εδ. ατού παρόντος άρθρου. 

(2) Βεβαίωση εποπτεύουσας αρχής ότι ο Συνεταιρισμός 
λειτουργεί νόμιμα. 

ε. Οι ενώσεις προμηθευτών που υποβάλλουν κοινή 
προσφορά: 

(1) Τα παραπάνω κατά περίπτωση δικαιολογητικά, για 
κάθε προμηθευτή που συμμετέχει στην Ένωση. 

(2) Η ένωση προμηθευτών υποβάλλει κοινή προσφορά, 

η οποία υπογράφεται υποχρεωτικά είτε από όλους τους 
προμηθευτές που αποτελούν την ένωση, είτε από εκπρό¬ 
σωπό τους εξουσιοδοτημένο με συμβολαιογραφική πρά¬ 
ξη. Στην προσφορά απαραιτήτως πρέπει να αναγράφεται 
η ποσότητα του υλικού ή το μέρος αυτού που αντιστοιχεί 
στον καθένα στο σύνολο της προσφοράς. 

(3) Με την υποβολή της προσφοράς κάθε μέλος της 
ένωσης ευθύνεται εις ολόκληρο. Σε περίπτωση κατακύ- 
ρωσης ή ανάθεσης της προμήθειας, η ευθύνη αυτή εξα¬ 
κολουθεί μέχρι πλήρους εκτέλεσης της σύμβασης. 

(4) Σε περίπτωση που εξαιτίας ανικανότητας για οποιο- 
δήποτε λόγο ή ανωτέρας βίας, μέλος της ένωσης δεν 
μπορεί να ανταποκριθεί στις υποχρεώσεις της ένωσης 
κατά τον χρόνο αξιολόγησης των προσφορών, τα υπόλοι¬ 
πα μέλη συνεχίζουν να έχουν την ευθύνη ολόκληρης της 
κοινής προσφοράς με την ίδια τιμή. 

Εάν η παραπάνω ανικανότητα προκύψει κατά τον χρόνο 
εκτέλεσης της σύμβασης, τα υπόλοιπα μέλη συνεχίζουν 
να έχουν την ευθύνη της ολοκλήρωσης αυτής με την ίδια 
τιμή και όρους. 

Τα υπόλοιπα μέλη της ένωσης και στις δύο παραπάνω 
περιπτώσεις μπορούν να προτείνουν αντικαταστάτη. Η 
αντικατάσταση μπορεί να εγκριθεί με απόφαση του αρ¬ 
μόδιου για τη διοίκηση του ΟΔΙΕ οργάνου. 

Μπορεί να μην υποβάλλονται μαζί με την προσφορά τα 
προαναφερόμενα δικαιολογητικά εκτός της εγγύησης 
συμμετοχής εφ’ όσον έχουν κατατεθεί σε προγενέστερο 
χρόνο στην Υπηρεσία και δεν έχει λήξει η ισχύς τους, οπό¬ 
τε θα γίνεται ρητή μνεία στην προσφορά. 

2. Εφ’ όσον οι προμηθευτές συμμετέχουν στους διαγω¬ 
νισμούς με αντιπρόσωπό τους, υποβάλλουν μαζί με την 
προσφορά παραστατικό εκπροσώπησης. 

3. Εάν σε κάποια χώρα δεν εκδίδονται τα παραπάνω έγ¬ 
γραφα, ή δεν καλύπτουν όλες τις παραπάνω περιπτώ¬ 
σεις, μπορούν να αντικατασταθούν από υπεύθυνη δήλω¬ 
ση του προμηθευτή που γίνεται ενώπιον δικαστικής ή δι¬ 
οικητικής αρχής ή συμβολαιογράφου. 

Άρθρο 8 

Κριτήρια αξιολόγησης των αιτήσεων προμηθευτών 
για συμμετοχή τους σε κλειστούς διαγωνισμούς του 
Ο.Δ.Ι.Ε. 

1. Για την επιλογή των προμηθευτών που θα κληθούν να 
υποβάλλουν προσφορές και προκειμένου να διαπιστωθεί η 
φερεγγυότητά τους, η επαγγελματική αξιοπιστία τους η 
χρηματοπιστωτική και οικονομική γενικότερα κατάστασή 
τους και οι τεχνικές δυνατότητές τους, λαμβάνονται υπόψη: 

α. Οι τυχόν νομικοί περιορισμοί λειτουργίας της επιχεί¬ 

ρησης- 

β. Εάν έχει αποκλεισθεί η συμμέτοχη τους σε διαγωνι¬ 
σμούς. 

γ. Εάν έχουν υποπέσει σε σοβαρό παράπτωμα κατά την 
άσκηση της επαγγελματικής τους δραστηριότητας. 

δ. Η συνέπεια της επιχείρησης στην εκπλήρωση τόσο 
των συμβατικών της υποχρεώσεων, όσο και των υποχρε- 
ώσεών της εν γένει προς τον Δημόσιο Τομέα. 

ε. Εάν έχουν κάνει ψευδείς ή ανακριβείς δηλώσεις κατά 
την παροχή πληροφοριών που ζητούνται από την Υπηρε¬ 
σία. 

στ. Η οικονομική επιφάνεια της επιχείρησης, 
ζ. Η επιχειρηματική δομή, όπως η μορφή της επιχείρη¬ 
σης, το εύρος της δραστηριότητάς της και το κύρος της. 
η. Οι εμπορικές επιδόσεις της επιχείρησης. 


θ. Ο τεχνικός εξοπλισμός και το προσωπικό που διαθέ¬ 
τει η επιχείρηση, 
ι. Η παραγωγική δυνατότητα, 
ια. Η ποιότητα των προϊόντων. 

ιβ. Κάθε άλλο κριτήριο υπό την προϋπόθεση ότι τούτο 
θα αναφέρεται στην διακήρυξη. 

2. Προκειμένου να διαπιστωθούν τα αναφερόμενα στην 
παράγραφο 1 στοιχεία, στην πρόσκληση για την εκδήλω¬ 
ση ενδιαφέροντος καθορίζονται από την Υπηρεσία που 
διενεργεί τον διαγωνισμό ποιά από τα δικαιολογητικά που 
αναφέρονται στον άρθρο 7 του παρόντος, εκτός της εγ¬ 
γύησης συμμετοχής, ή από τα ακόλουθα, υποβάλλονται 
με την αίτηση συμμετοχής: 

α. Κατάλληλα τραπεζικά έγγραφα, αντίγραφα ή από¬ 
σπασμα του ισολογισμού επιχείρησης, δήλωση περί του 
συνολικού ύψους του κύκλου εργασιών της επιχείρησης 
καθώς και του κύκλου εργασιών της που αφορά ειδικότε¬ 
ρα το υπό προμήθεια υλικό, κατά τις τρεις προηγούμενες 
του έτους του διαγωνισμού οικονομικές χρήσεις. Εάν η 
επιχείρηση λειτουργεί κατά χρονικό διάστημα που δεν 
επιτρέπει την έκδοση, κατά νόμον, τριών ισολογισμών, 
υποβάλλει τους ισολογισμούς που έχουν εκδοθεί και τα 
σχετικά επίσημα στοιχεία που υπάρχουν κατά το διάστη¬ 
μα αυτό. 

β. Κατάλογο στον οποίο αναφέρονται οι κυριότερες πα¬ 
ραδόσεις των τριών τελευταίων χρόνων και ειδικότερα τα 
υλικά, οι ποσότητες, η αξία, οι ημερομηνίες παραγγελίας 
παράδοσης και υποχρέωσης παράδοσης αποδεικνύονται 
με σχετικά έγγραφα της αρμόδιας Υπηρεσίας, στα οποία 
θα αναφέρεται και η εμπρόθεσμη ή μη παράδοση των υλι¬ 
κών. Στην περίπτωση που ο παραλήπτης ανήκει στον ιδιω¬ 
τικό τομέα, οι παραδόσεις αποδεικνύονται με επίσημα πα¬ 
ραστατικά έγγραφα πώλησης στο εσωτερικό ή στο εξω¬ 
τερικό. 

γ. Περιγραφή του τεχνικού εξοπλισμού της επιχείρησης 
και των μέσων ελέγχου. 

δ. Κατάσταση προσωπικού κατά ειδικότητα θεωρημένη 
από αρμόδια Αρχή. 

ε. Δείγμα των προσφερομένων υλικών, περιγραφή ή 
φωτογραφίες αυτών. 

στ. Πιστοποιητικά που εκδίδονται από επίσημα γραφεία 
ποιοτικού ελέγχου ή αρμόδιες Υπηρεσίες, που να βεβαι¬ 
ώνουν τήρηση ορισμένων προδιαγραφών ή προτύπων 
των προϊόντων, όταν απαιτούνται από την Υπηρεσία. 

3. Κατά την διαδικασία επιλογής των προμηθευτών, η 
Υπηρεσία που διενεργεί τον διαγωνισμό έχει την διακριτι¬ 
κή ευχέρεια να ζητήσει οποιαδήποτε δικαιολογητικά είτε 
απ' αυτά που αναφέρονται στο άρθρο 7 του παρόντος, 
εκτός της εγγύησης συμμετοχής, είτε από τα δικαιολογη- 
τικά της παραγράφου 2 που δεν ζητήθηκαν με την πρό¬ 
σκληση εκδήλωσης ενδιαφέροντος. 

4. Η έκταση των δικαιολογητικών που αναφέρονται στο 
άρθρο αυτό πρέπει να περιορίζεται στο αντικείμενο του 
διαγωνισμού και ο Οργανισμός οφείλει να σέβεται πλή¬ 
ρως την εμπιστευτική φύση κάθε πληροφορίας που πα¬ 
ρέχεται από τους προμηθευτές. 

5. Όσοι, από αυτούς που πληρούν τις παραπάνω προϋ¬ 
ποθέσεις, επιλεγούν να υποβάλλουν προσφορά, με από¬ 
φαση του Συντονιστή Διευθυντή, ύστερα από γνωμοδό¬ 
τηση της Επιτροπής αξιολόγησης οφείλουν να προσκομί¬ 
σουν τα δικαιολογητικά του άρθρου 7 του παρόντος, 
εκτός εκείνων που έχουν ήδη προσκομισθεί και δεν έχει 
λήξει η ισχύς τους. 

6. Στην περίπτωση που υποβάλλεται προσφορά σε ανοι¬ 
κτό ή κλειστό διαγωνισμό από προμηθευτή που δεν είναι 
ο ίδιος κατασκευαστής ολικά ή μερικά του υπό προμήθεια 
υλικού, η Επιτροπή αξιολόγησης έχει την διακριτική ευχέ¬ 
ρεια στο στάδιο αξιολόγησης να ζητήσει να προσκομι- 
σθούν οποιαδήποτε από τα δικαιολογητικά της παραγρά¬ 
φου 2 και για τον κατασκευαστή. 

7. Τα παραπάνω δικαιολογητικά ισχύουν και στους ανοι¬ 
χτούς διαγωνισμούς. Στη διακήρυξη καθορίζεται από την 
Υπηρεσία που διενεργεί τον διαγωνισμό ποιά από αυτά θα 
υποβληθούν με την προσφορά. 

Άρθρο 9 

Προθεσμίες διαγωνισμών 

1. Στους ανοικτούς διαγωνισμούς. 

α. Η προθεσμία για την διενέργεια του ανοικτού διαγω¬ 
νισμού δεν πρέπει να είναι η μικρότερη των πενήντα δύο 
(52) ημερών από την ημερομηνία αποστολής της περίλη¬ 
ψης της διακήρυξης στην Υπηρεσία Εκδόσεων των Ευ¬ 
ρωπαϊκών Κοινοτήτων ή των τριάντα (30) ημερών από την 
ημερομηνία δημοσίευσής της στον Ελληνικό τύπο, όταν 
δεν απαιτείται δημοσίευση στην Επίσημη Εφημερίδα των 
Ευρωπαϊκών Κοινοτήτων, σύμφωνα με τις διατάξεις του 
άρθρου 5 του παρόντος. 

Σε περίπτωση επείγοντος, η προθεσμία των τριάντα 
ημερών (30) επιτρέπεται να συντμηθεί μέχρι σε 15 (δέκα 
πέντε) ημέρες, με αιτιολογημένη απόφαση της αρμόδιας 
Υπηρεσίας. 

β. Εφ' όσον από τους ενδιαφερομένους προμηθευτές, 
ζητηθούν έγκαιρα τα σχετικά με τον προκηρυσσόμενο δια¬ 
γωνισμό έγγραφα, αυτά παραδίδονται ή αποστέλλονται 
σε αυτούς, μέσα σε έξι (6) εργάσιμες ημέρες από τη λήψη 
της σχετικής αίτησης. Σε περιπτώσεις επείγοντος, η προ¬ 
θεσμία αυτή μπορεί να συντμηθεί σε τέσσερεις (4) ημέρες. 

γ. Εφ' όσον ζητηθούν εγκαίρως συμπληρωματικές πλη¬ 
ροφορίες, σχετικές μετά έγγραφα του διαγωνισμού, αυ¬ 
τές παρέχονται το αργότερο έξι (6) ημέρες, πριν από την 
ημερομηνία που έχει ορισθεί για την υποβολή των προ¬ 
σφορών. 

δ. Στις περιπτώσεις κατά τις οποίες τα σχετικά με τον 
προκηρυσσόμενο διαγωνισμό έγγραφα ή οι συμπληρω¬ 
ματικές πληροφορίες δεν είναι δυνατόν λόγο του όγκου 
τους, να αποσταλούν μέσα στις προθεσμίες που ορίζο¬ 
νται στα εδάφια β και γ ή όταν οι προσφορές δεν μπορούν 
να γίνουν παρά μόνο μετά από επιτόπια επίσκεψη ή μετά 
από επί τόπου εξέταση των σχετικών με τον προκηρυσ¬ 
σόμενο διαγωνισμό εγγράφων, τότε οι προθεσμίες του 
εδαφίου α' παρατείνονται ανάλογα. 

ε. Η περίληψη της διακήρυξης του ανοικτού διαγωνι¬ 
σμού περιλαμβάνει τουλάχιστον τα στοιχεία, της παρα¬ 
γράφου Β του Παραρτήματος του Π.Δ. 394/1996. 

2. Στους κλειστούς διαγωνισμούς. 

α. Η προθεσμία για την υποβολή των αιτήσεων συμμε¬ 
τοχής σε κλειστό διαγωνισμό δεν πρέπει να είναι μικρότε¬ 
ρη των τριάντα επτά (37) ημερών από την ημερομηνία 
αποστολής της περίληψης της διακήρυξης στην Υπηρε¬ 
σία Επισήμων Εκδόσεων των Ευρωπαϊκών Κοινοτήτων 
για δημοσίευση, ή των είκοσι (20) ημερών από την ημερο¬ 
μηνία δημοσίευσής της στον Ελληνικό τύπο, όταν δεν 
απαιτείται δημοσίευση στην Επίσημη Εφημερίδα των Ευ¬ 
ρωπαϊκών Κοινοτήτων σύμφωνα με το άρθρο 5 του παρό¬ 
ντος. Σε περιπτώσεις κατά τις οποίες επείγοντες λόγοι 
καθιστούν τις προθεσμίες αυτές ανεφάρμοστες, τότε 


μπορεί να περιορισθεί με αιτιολογημένη απόφαση της αρ¬ 
μόδιας Υπηρεσίας, μέχρι δέκα πέντε (15) και δέκα (10) 
ημέρες αντίστοιχα. Για τον καθορισμό των προθεσμιών 
αυτών συνυπολογίζονται οι ημερομηνίες της αποστολής 
περίληψης της διακήρυξης στην Υπηρεσία Επισήμων Εκ¬ 
δόσεων των Ευρωπαϊκών Κοινοτήτων ή της δημοσίευσής 
της στον Ελληνικό τύπο και της τελευταίας ημερομηνίας 
για την υποβολή της αίτησης συμμετοχής. 

β. Στους προμηθευτές που έχουν επιλεγεί για την υπο¬ 
βολή προσφοράς, αποστέλλεται έγγραφη πρόσκληση 
ταυτόχρονα και η οποία περιέχει τα στοιχεία που ορίζο¬ 
νται στο άρθρο 3 § 3 του παρόντος. Η πρόσκληση συνο¬ 
δεύεται από τη διακήρυξη του διαγωνισμού. 

γ. Η προθεσμία για την υποβολή των προσφορών δεν 
πρέπει να είναι μικρότερη των σαράντα (40) ημερών, από 
την ημερομηνία αποστολής της έγγραφης πρόσκλησης 
στην περίπτωση που η προϋπολογιζόμενη αξία της προ¬ 
μήθειας εκτός ΦΠΑ, είναι ίση ή μεγαλύτερη των 200.000 
ΕΟυ και των είκοσι (20) ημερών από την αυτή ημερομηνία 
στις λοιπές περιπτώσεις. Σε περιπτώσεις κατά τις οποίες 
επείγοντες λόγοι καθιστούν τις προθεσμίες αυτές ανε¬ 
φάρμοστες τότε μπορεί να περιορισθούν με αιτιολογημέ¬ 
νη απόφαση της αρμόδιας Υπηρεσίας, μέχρι δέκα (10) 
ημέρες, από την ημερομηνία αποστολής της έγγραφης 
πρόσκλησης. Γ ια τον καθορισμό των προθεσμιών αυτών 
συνυπολογίζονται και η ημερομηνίες της αποστολής της 
έγγραφης πρόσκλησης και της τελευταίας ημερομηνίας 
για την υποβολή της προσφοράς. 

δ. Εφ’ όσον ζητηθούν εγκαίρως συμπληρωματικές πλη¬ 
ροφορίες σχετικές με την συγκεκριμένη προμήθεια, αυ¬ 
τές παρέχονται έξι (6) τουλάχιστον ημέρες πριν από την 
ημερομηνία που έχει ορισθεί για την υποβολή των προ¬ 
σφορών. Σε περίπτωση επείγοντος, η προθεσμία αυτή 
συντέμνεται σε τέσσερεις (4) ημέρες. 

ε. Η περίληψη της διακήρυξης του κλειστού διαγωνι¬ 
σμού περιλαμβάνει τουλάχιστον τα στοιχεία της παρα¬ 
γράφου Γ του παραρτήματος του Π.Δ. 394/96. 

3. Στις περιιττώσεις κατά τις οποίες οι προσφορές δύ- 
νανται να γίνουν μόνον μετά από επιτόπια επίσκεψη ή με¬ 
τά από επιτόπου εξέταση των σχετικών με το προκηρυσ¬ 
σόμενο διαγωνισμό εγγράφων, τότε η προθεσμία των σα¬ 
ράντα (40) ημερών που ορίζεται στην παράγραφο 2γ του 
παρόντος άρθρου, μπορεί να παρατείνεται ανάλογα. 

4. Με απόφαση του Δ.Σ./Ο.Δ.Ι.Ε., μπορεί να μετατίθεται 
η ημερομηνία της υποβολής των αιτήσεων συμμετοχής ή 
της διενέργειας διαγωνισμού, με ή χωρίς τροποποιήσεις 
των όρων της πρόσκλησης ή της διακήρυξης. Όταν η με¬ 
τάθεση γίνεται χωρίς τροποποίηση των όρων της πρό¬ 
σκλησης ή της διακήρυξης, το χρονικό διάστημα της με¬ 
τάθεσης ορίζεται με την παραπάνω απόφαση. Όταν η με¬ 
τάθεση γίνεται με τροποποίηση των όρων της 
πρόσκλησης ή της διακήρυξης, πρέπει από την ημερομη¬ 
νία δημοσίευσης της σχετικής ανακοίνωσης μέχρι την 
ημερομηνία υποβολής των αιτήσεων συμμετοχής ή διε¬ 
νέργειας του διαγωνισμού, να μεσολαβεί χρονικό διάστη¬ 
μα όχι μικρότερο του ορισθέντος από την αρχική πρό¬ 
σκληση ή διακήρυξη, εκτός αν από την απόφαση μετάθε¬ 
σης προβλέπεται η σύντμηση του χρόνου αυτού, 
τηρούμενων των προθεσμιών που ορίζονται στις προη¬ 
γούμενες παραγράφους. 

Στις περιπτώσεις αυτές, όσον αφορά την δημοσίευση, 
ακολουθείται η ίδια διαδικασία που προβλέπεται από το 
άρθρο 5 του παρόντος. 

Άρθρο 10 

Χρόνος και τρόπος υποβολής προσφορών 

1. Όσοι επιθυμούν να λάβουν μέρος σε διαγωνισμό, 
πρέπει να καταθέσουν έγγραφες προσφορές μέσα στη 
προθεσμία που ορίζεται από τη σχετική διακήρυξη ή πρό¬ 
σκληση. 

2. Οι προσφορές μετά την αποσφράγισή τους, παρα- 
λαμβάνονται από την αρμόδια Υπηρεσία που διενεργεί 
τον διαγωνιμό. 

3. Εάν από τη διακήρυξη ή την πρόσκληση προβλέπεται 
ότι μαζί με την προσφορά πρέπει να κατατεθούν και δείγ¬ 
ματα του υλικού, αυτά κατατίθενται πριν από τον διαγωνι¬ 
σμό στην Υπηρεσία, η δε σχετική απόδειξη υποβάλλεται 
μαζί με την προσφορά. Κατάθεση δείγματος δεν απαιτεί¬ 
ται σε περίπτωση που έχει ήδη κατατεθεί κατά την αξιο¬ 
λόγηση των αιτήσεων συμμετοχής σε κλειστό διαγωνι¬ 
σμό. 

4. Οι προσφορές μπορεί να αποστέλλονται στην Υπη¬ 
ρεσία με οποιοδήποτε τρόπο και παραλαμβάνονται με 
απόδειξη, με την απαραίτητη όμως προϋπόθεση ότι αυ¬ 
τές θα περιέρχονται στην Υπηρεσία μέχρι την προηγού¬ 
μενη της ημερομηνίας διενέργειας του διαγωνισμού. Στις 
περιπτώσεις αυτές, όταν απαιτείται κατάθεση δείγματος, 
επιτρέπεται η αποστολή του σύμφωνα με τα οριζόμενα 
παραπάνω, υπό την προϋπόθεση όμως ότι τούτο θα πε- 
ριέλθει στην Υπηρεσία μέχρι τέσσερεις (4) ημέρες από 
την επομένη της ημερομηνίας διενέργειας του διαγωνι¬ 
σμού, το δε αποδεικτικό αποστολής θα περιέχεται απα¬ 
ραίτητα στο φάκελλο προσφοράς με τα τεχνικά στοιχεία. 

5. Στις περιπτώσεις που οι υποβαλλόμενες ή οι ταχυ¬ 
δρομικά αποστελλόμενες προσφορές δεν πληρούν τα 
οριζόμενα από τις διατάξεις των προηγουμένων παρα¬ 
γράφων του παρόντος άρθρου, δεν λαμβάνονται υπόψη. 

6. Προσφορές που περιέρχονται στην Υπηρεσία με 
οποιοδήποτε τρόπο, πριν από την διενέργεια του διαγω¬ 
νισμού, δεν αποσφραγίζονται αλλά παραδίδονται στα αρ¬ 
μόδια όργανα αποσφράγισης των προσφορών που παρα- 
λαμβάνουν τις προσφορές, προ της εκπνοής της προθε¬ 
σμίας που καθορίζεται από τη διακήρυξη ή την 
πρόσκληση, προκειμένου να αποσφραγισθούν μαζί με τις 
άλλες που κατατέθήκαν με την προαναφερόμενη διαδι¬ 
κασία. Στην περίπτωση κλειστού διαγωνισμού τυχόν υπο- 
βληθείσα προσφορά από προμηθευτή που δεν προσκλή¬ 
θηκε προς τούτο, επιστρέφεται από την Υπηρεσία χωρίς 
να αποσφραγισθεί. Επίσης επιστρέφονται, χωρίς να απο- 
σφραγισθούν και οι προσφορές που υποβάλλονται ή πε¬ 
ριέρχονται στην Υπηρεσία, με οποιοδήποτε τρόπο, εκ¬ 
πρόθεσμα. 

7. Στον φάκελλο κάθε προσφοράς πρέπει να αναγρά¬ 
φονται ευκρινώς: 

α. Η λέξη «προσφορά». 

β. Ο πλήρης τίτλος της αρμόδιας Υπηρεσίας που διε¬ 
νεργεί την προμήθεια, 
γ. Ο αριθμός της διακήρυξης, 
δ. Η ημερομηνία διενέργειας του διαγωνισμού, 
ε. Τα στοιχεία του αποστολέα. 

8. Κατά την αποσφράγιση των προσφορών το αρμόδιο 
όργανο ακόμη κι αν το ίδιο είναι αρμόδιο και για την αξιο¬ 
λόγησή τους, δεν είναι υποχρεωμένο να ελέγχει την συμ¬ 
μόρφωση των διαγωνιζομένων ή των προσφορών τους 
προς τους όρους της διακήρυξης. 


Άρθρο 11 
Προσφορές 

1. Οι προσφορές υποβάλλονται μέσα σε φάκελλο 
σφραγισμένο σε δύο αντίγραφα ο οποίος θα φέρει τις εν¬ 
δείξεις που αναφέρονται στο άρθρο 10 του παρόντος. 
Μέσα στο φάκελλο προσφοράς τοποθετούνται όλα τα 
σχετικά με την προσφορά στοιχεία και ειδικότερα ως 
εξής: 

α) Σε περίπτωση που ο διαγωνισμός γίνεται με κριτήριο 
τη χαμηλότερη μόνο τιμή, στον κυρίως φάκελλο προσφο¬ 
ράς τοποθετούνται όλα τα ζητούμενα δικαιολογητικά και 
η εγγύηση συμμετοχής. Τα τεχνικά στοιχεία της προσφο¬ 
ράς τοποθετούνται σε χωριστό σφραγισμένο φάκελλο, 
μέσα στον κυρίως φάκελλο με την ένδειξη «Τεχνική Προ¬ 
σφορά». Τα οικονομικά στοιχεία της προσφοράς τοποθε¬ 
τούνται με ποινή απορρίψεως, σε χωριστό σφραγισμένο 
φάκελλο επίσης μέσα στον κυρίως φάκελλο με την ένδει¬ 
ξη «Οικονομική Προσφορά». 

β) Σε περίπτωση που ο διαγωνισμός γίνεται με κριτήριο 
την συμφερότερη προσφορά, στον κυρίως φάκελλο προ¬ 
σφοράς, τοποθετούνται όλα τα ζητούμενα δικαιολογητι- 
κά και η εγγύηση συμμετοχής. Τα τεχνικά καθώς και τα 
λοιπά στοιχεία της προσφοράς, όπως κατατάσσονται 
στις ομάδες που αναφέρονται στο άρθρο 20 του παρό¬ 
ντος, τοποθετούνται σε χωριστό σφραγισμένο φάκελλο, 
μέσα στον κυρίως φάκελλο, με την ένδειξη «Τεχνική Προ¬ 
σφορά». Τα οικονομικά στοιχεία της προσφοράς, τοπο¬ 
θετούνται, επί ποινή απορρίψεως, σε χωριστό σφραγι¬ 
σμένο φάκελλο, επίσης μέσα στον κυρίως φάκελλο με την 
ένδειξη «Οικονομική Προσφορά». 

2. Οι φάκελλοι τεχνικής και οικονομικής προσφοράς θα 
φέρουν και τις ενδείξεις του κυρίως φακέλλου. 

3. Σε περίπτωση που τα τεχνικά στοιχεία της προσφο¬ 
ράς δεν είναι δυνατόν, λόγω μεγάλου όγκου, να τοποθε¬ 
τηθούν στον κυρίως φάκελλο τότε αυτά συσκευάζονται 
ιδιαίτερα και ακολουθούν τον κυρίως φάκελλο με την έν¬ 
δειξη «Παράρτημα Προσφοράς» και τις λοιπές ενδείξεις 
του κυρίως φακέλλου. 

4. Οι προσφορές δεν πρέπει να έχουν ξέσματα, σβυσί- 
ματα, προσθήκες, διορθώσεις. Εάν υπάρχει στην προ¬ 
σφορά οποιαδήποτε διόρθωση, αυτή πρέπει να είναι κα 
θαρογραμμένη και μονογραμμένη από τον προσφέρο- 
ντα, το δε αρμόδιο όργανο παραλαβής και 
αποσφράγισης των προσφορών πρέπει κατά τον έλεγχο 
να καθαρογράψει την τυχόν διόρθωση και να μονογράψει 
και σφραγίσει αυτή. Η προσφορά απορρίπτεται όταν 
υπάρχουν σ’ αυτή διορθώσεις που την καθιστούν ασαφή, 
κατά την κρίση του οργάνου αξιολόγησης των προσφο¬ 
ρών. 

5. Ο προσφέρων θεωρείται ότι αποδέχεται πλήρως και 
ανεπιφυλάκτως όλους τους όρους της διακήρυξης ή πρό¬ 
σκλησης, εκτός εάν κατά περίπτωση στην προσφορά του 
ρητά αναφέρει τα σημεία εκείνα τα οποία τυχόν δεν απο¬ 
δέχεται. Στην περίπτωση αυτή, πρέπει ο προσφέρων να 
αναφέρει στη προσφορά του τους όρους της προσφοράς 
που είναι διαφορετικοί από τους όοους της διακήρυξης, 
προκειμένου να αξιολογηθούν. Μετά την κατάθεση της 
προσφοράς, δεν γίνεται αποδεκτή, αλλά απορρίπτεται 
ως απαράδεκτη κάθε διευκρίνιση, τροποποίηση ή από¬ 
κρουση όρου της διακήρυξης ή της πρόσκλησης ή της 
προσφοράς. Διευκρινίσεις δίνονται μόνο όταν ζητούνται, 
από αρμόδιο όργανο, είτε ενώπιον του, είτε ύστερα από 

έγγραφο της Υπηρεσίας, μετά από σχετική γνωμοδότηση 
του οργάνου. Σημειώνεται ότι, από τις διευκρινίσεις που 
δίνονται σύμφωνα με τα παραπάνω, λαμβάνονται υπόψη 
μόνο εκείνες που αναφέρονται στα σημεία που ζητήθη¬ 
καν. 

6. Οι προσφορές δεν υπόκεινται στο τέλος χαρτοσή¬ 
μου. 

Άρθρο 12 

Χρόνος ισχύος προσφορών 

1. Οι προσφορές ισχύουν και δεσμεύουν τους προμη¬ 
θευτές επί πενήντα (50) ημέρες από την επομένη της διε¬ 
νέργειας του διαγωνισμού, έκτος αν ορίζεται διαφορετι¬ 
κά στην διακήρυξη ή την πρόσκληση. 

2. Προσφορά που ορίζει χρόνο ισχύος μικρότερο του 
προβλεπομένου από τη διακήρυξη, απορρίπτεται ως απα¬ 
ράδεκτη. 

3. Η ισχύς της προσφοράς μπορεί να παρατείνεται, εφ’ 
όσον ζητηθεί από την Υπηρεσία, πριν από τη λήξη της, κατ’ 
ανώτατο όριο για χρονικό διάστημα ίσο με το προβλεπό- 
μενο από τη διακήρυξη. Μετά τη λήξη και του παραπάνω 
ανωτάτου ορίου παράτασης ισχύος της προσφοράς, τα 
αποτελέσματα του διαγωνισμού ματαιώνονται. 

Άρθρο 13 
Αντιπροσφορές 

Στους διαγωνισμούς δεν γίνονται δεκτές αντιπροσφο¬ 
ρές. 

Σε περίπτωση υποβολής τους απορρίπτονται, ως απα¬ 
ράδεκτες. 

Άρθρο 14 

Διοικητικές Προσφυγές 
(ΕΝΣΤΑΣΕΙΣ) 

1. Κατά της διακήρυξης του διαγωνισμού, της συμμετο¬ 
χής προμηθευτή σ’ αυτόν και της νομιμότητας της διε¬ 
νέργειάς του έως και την κατακυρωτική απόφαση επιτρέ¬ 
πεται ένσταση. 

2. Η ένσταση υποβάλλεται εγγράφως στο αρμόδιο για την 
διενέργεια του διαγωνισμού όργανο του φορέα ως εξής: 

α) Κατά της διακήρυξης του διαγωνισμού 

(1) Στον ανοικτό διαγωνισμό μέσα στο μισό του χρονι¬ 
κού διαστήματος από τη δημοσίευση της διακήρυξης μέ¬ 
χρι την ημερομηνία λήξεως της προθεσμίας υπονολής 
των προσφορών. Για τον καθορισμό της προθεσμίας αυ¬ 
τής συνυπολογίζονται και οι ημερομηνίες της δημοσίευ¬ 
σης και της υποβολής των προσφορών. 

(2) Στον κλειστό διαγωνισμό, μόνο από εκείνους που 
επιλέχθηκαν να υποβάλλουν προσφορά, μέσα στο μισό 
του χρονικού διαστήματος από την ημερομηνία αποστο¬ 
λής σ' αυτούς της διακήρυξης μέχρι την ημερομηνία λή¬ 
ξεως της προθεσμίας υποβολής των προσφορών. Γ ια τον 
καθορισμό της προθεσμίας αυτής συνυπολογίζονται και 
οι ημερομηνίες αποστολής της διακήρυξης και της διε¬ 
νέργειας του διαγωνισμού. 

Η ένσταση εξετάζεται από το αρμόδιο συλλογικό όργα¬ 
νο του φορέα που διενήργησε το διαγωνισμό και η σχετι¬ 
κή απόφαση εκδίδεται το αργότερο πέντε (5) εργάσιμες 
ημέρες πριν από την διενέργεια του διαγωνισμού. 

β) Κατά της συμμετοχής προμηθευτή σ’ αυτόν ή της δια¬ 
δικασίας παραλαβής και αποσφράγισης των προσφορών 
κατά τη διάρκεια διεξαγωγής του ιδίου του διαγωνισμού 
και μέχρι την επόμενη εργάσιμη ημέρα. Στον κλειστό δια¬ 


γωνισμό δικαίωμα ένστασης στην περίπτωση αυτή έχουν 
μόνο όσοι επιλέχθηκαν να υποβάλλουν προσφορά. 

Η ένσταση αυτή δεν επιφέρει αναβολή ή διακοπή του δια¬ 
γωνισμού αλλά εξετάζεται κατά την αξιολόγηση των αποτε- 
λεσμάτωντου διαγωνισμού από την αρμόδια Επιτροπή αξιο¬ 
λόγησης, και εκδίδεται η σχετική απόφασή της μετά από 
γνωμοδότηση της Νομικής Υπηρεσίας του Οργανισμού. 

Η ένσταση κατά της συμμετοχής προμηθευτή σε δια¬ 
γωνισμό κοινοποιείται υποχρεωτικά σ’ αυτόν κατά του 
οποίου στρέφεται. 

γ) Κατά της νομιμότητας της διενέργειας του διαγωνι¬ 
σμού (ανοικτού και κλειστού) έως και την κατακυρωτική 
πράξη αποτελεσμάτων, μέσα σε χρονικό διάστημα τριών 

(3) εργασίμων ημερών από τη καταχώρηση στο βιβλίο 
που τηρείται για το σκοπό αυτό στονΟ.Δ.Ι.Ε. Στον κλειστό 
διαγωνισμό δικαίωμα ένστασης στην περίπτωση αυτή 
έχουν μόνο όσοι επιλέχθηκαν να υποβάλλουν προσφορά. 

Η ένσταση αυτή εξετάζεται από την Επιτροπή αξιολό¬ 
γησης (ως ανωτέρω) και η σχετική απόφαση εκδίδεται το 
αργότερο σε δέκα (10) εργάσιμες ημέρες από τη λήξη της 
προθεσμίας υποβολής ενστάσεων. Η παραπάνω προθε¬ 
σμία μπορεί με απόφαση του αρμόδιου για τη διοίκηση 
του Ο.Δ.Ι.Ε. οργάνου να παραταθεί στην περίπτωση που 
υφίστανται εξαιρετικές περιπτώσεις. 

3. Ενστάσεις που υποβάλλονται για οποιουδήποτε άλ¬ 
λους λόγους έκτος από τους προαναφερομένους, δεν γί¬ 
νονται δεκτές. 

4. Οι ενιστάμενοι λαμβάνουν γνώση της σχετικής από¬ 
φασης με φροντίδα τους. 

5. Ο προμηθευτής μπορεί κατά των αποφάσεων που 
επιβάλλουν οιασδήποτε μορφής κυρώσεις σε βάρος του 
να υποβάλλει προσφυγή, μέσα σε ανατρεπτική προθε¬ 
σμία τριάντα (30) ημερών, από την ημερομηνία της κατα- 
χώρησης της σχετικής αποφάσεως στο βιβλίο που τηρεί¬ 
ται για το σκοπό αυτό από τον Ο. Δ. I. Ε. Επί της προσφυγής 
αποφασίζει το αρμόδιο για τη διοίκηση του Ο.Δ.Ι.Ε. όργα¬ 
νο, ύστερα από γνωμοδότηση του αρμόδιου συλλογικού 
οργάνου. Η εν λόγω απόφαση δεν επιδέχεται προσβολή 
με άλλη οιασδήποτε φύσεως διοικητική προσφυγή. 

Άρθρο 15 

Προσφερόμενη Τιμή 

1. Με την προσφορά, η τιμή του προς προμήθεια υλικού 
δίνεται ανά μονάδα, όπως καθορίζεται στη διακήρυξη. 
Στην τιμή περιλαμβάνονται οι τυχόν υπέρ τρίτων κρατή¬ 
σεις , ως και κάθε άλλη επιβάρυνση, εκτός από το ΦΠ Α, για 
παράδοση του υλικού στον τόπο και με τον τρόπο που 
προβλέπεται στη διακήρυξη. 

2. Η προσφερόμενη τιμή δίδεται σε δραχμές ή σε συ¬ 
νάλλαγμα κατά τα καθοριζόμενα κάθε φορά στη διακή¬ 
ρυξη. Εφ’ όσον από τη διακήρυξη προβλέπεται δυνατό¬ 
τητα προσφορών σε συνάλλαγμα, τότε η προσφερόμενη 
τιμή εκφράζεται στο νόμισμα που επιθυμεί ο προμηθευ¬ 
τής. Ο Οργανισμός δεν υποχρεούται να προβεί στην πλη¬ 
ρωμή με το νόμισμα της προσφοράς, αλλά με το νόμισμα 
στο οποίο πραγματοποιούνται οι πληρωμές από την Τρά- 
πεζα Ελλάδος προς τη χώρα καταγωγής του υλικού. 

3. Γ ια την σύγκριση των προσφορών, οι τιμές σε συνάλ¬ 
λαγμα μετατρέπονται σε δραχμές με βάση την ισχύουσα 
τιμή ΡΙΧΙΝΟ του Επίσημου Δελτίου Συναλλαγμάτων ένα¬ 
ντι Δραχμής (Ελεύθερη σύγκριση ΡΙΧΙΝΟ της Διατραπεζι¬ 
κής Αγοράς) κατά την ημερομηνία διενέργειας του δια¬ 
γωνισμού. 

4. Προσφορά για εγχώριο προϊόν που δίνει τιμή σε συ¬ 
νάλλαγμα ή με ρήτρα συναλλάγματος απορρίπτεται ως 
απαράδεκτη. 

5. Προσφορά που θέτει όρο αναπροσαρμογής, χωρίς 
αυτό να προβλέπεται από την διακήρυξη, απορρίπτεται 
ως απαράδεκτη. 

6. Εφ’ όσον από την προσφορά δεν προκύπτει με σαφή¬ 
νεια η προσφερόμενη τιμή, η προσφορά απορρίπτεται ως 
απαράδεκτη, με απόφαση του Συντονιστή Διευθυντή, 
ύστερα από γνωμοδότηση της αρμοδίας για την αξιολό¬ 
γηση των προσφορών Επιτροπής. 

Άρθρο 16 

Αναπροσαρμογή Τιμών 

1. Όταν από την διακήρυξη προβλέπεται χρόνος παρά¬ 
δοσης των υλικών μεγαλύτερος των δώδεκα (12) μηνών, 
τότε ορίζεται στην διακήρυξη όρος περί αναπροσαρμο¬ 
γής της τιμής. Στην περίπτωση αυτή πρέπει υποχρεωτικά 
να καθορίζεται στην διακήρυξη ο τύπος ο τρόπος και οι 
προϋποθέσεις της αναπροσαρμογής. Μεταξύ αυτών που 
θα λαμβάνονται υπόψη για την αναπροσαρμογή των τι¬ 
μών είναι και τα εξής: 

α) Χρόνος εκκίνησης της αναπροσαρμογής είναι η ημε¬ 
ρομηνία υποβολής των προσφορών που καθορίζεται από 
τη διακήρυξη ή την πρόσκληση και υπολογίζεται μέχρι και 
την ημερομηνία παράδοσης των υλικών. 

β) Αναπροσαρμογή σε περιπτώσεις τμηματικών παρα¬ 
δόσεων χορηγείται για τις ποσότητες που ορίζονται από 
την διακήρυξη να παραδοθούν μετά την παρέλευση των 
δώδεκα (12) μηνών. 

γ) Σε περίπτωση εκπρόθεσμης παράδοσης, με υπαιτιό¬ 
τητα του προμηθευτή, ο χρόνος του εκπροθέσμου δεν 
υπολογίζεται για την αναπροσαρμογή. 

δ) Η τυχόν προκαταβολή που χορηγήθηκε αφαιρείται 
από την προς αναπροσαρμογή συμβατική αξία. 

2. Σε ειδικές περιπτώσεις, κατά την κρίση του Οργανι¬ 
σμού, μπορεί να ορίζεται στη διακήρυξη όρος περί ανα¬ 
προσαρμογής της τιμής ακόμη και αν το προβλεπόμενο 
χρονικό διάστημα παράδοσης των ειδών είναι μικρότερο 
των δώδεκα (12) μηνών. 

3. Για την πληρωμή του επί πλέον ποσού που προκύπτει 
μετά την αναπροσαρμογή, δεν απαιτείται σύναψη συ¬ 
μπληρωματικής σύμβασης. 

4. Όταν από την διακήρυξη προβλέπεται αναπροσαρ¬ 
μογή τιμών, προσφορά με τιμές σταθερές απορρίπτεται. 

Άρθρο 17 

Καταγωγή των Προσφερομένων Υλικών 

1. Οι προμηθευτές υποχρεούνται ανάλογα με την μορ¬ 
φή του διαγωνισμού να αναφέρουν στις προσφορές τους 
την χώρα καταγωγής των υλικών που προσφέρουν. 

2. Ο συμμετέχων πρέπει να δηλώνει στην προσφορά 
του το εργοστάσιο, στο οποίο θα κατασκευάσει τα προ- 
σφερόμενα υλικά καθώς και τον τόπο εγκατάστασής του. 
(Εάν για την παραγωγή του τελικού προϊόντος μεσολα¬ 
βούν διάφορες φάσεις βιομηχανοποίησης, μπορεί από τη 
σχετική Διεύθυνση να επιβάλλεται να δηλώνεται στην 
προσφορά το κατά περίπτωση εργοστάσιο και ο τόπος 
εγκατάστασής του. Προσφορά στην οποία δεν θα υπάρ¬ 
χει η παραπάνω δήλωση θα απορρίπτεται ως απαράδε¬ 
κτη. Εάν διαπιστωθεί από την υπηρεσία ανυπαρξία του 
εργοστασίου που δηλώθηκε με την προσφορά, κατά την 
ημερομηνία διενέργειας του διαγωνισμού, η προσφορά 


απορρίπτεται και στον προσφέροντα επιβάλλεται με από¬ 
φαση του ΔΣ/ΟΔΙΕ ποινή προσωρινή αποκλεισμού τριών 
(3) μηνών έως και τριών (3) ετών ή οριστικού αποκλεισμού 
από τους διαγωνισμούς οιουδήποτε φορέα, αναφερομέ- 
νου στο πεδίο εφαρμογής του Ν. 2286/95. 

Οι ποινές επιβάλλονται μετά από γνώμη του αρμόδιου 
για την αξιολόγηση των αποτελεσμάτων του διαγωνισμού 
οργάνου, το οποίο καλεί υποχρεωτικά τον ενδιαφερόμε¬ 
νο προς παροχή εξηγήσεων, κατά το άρθρο 20 του ισχύο- 
ντος Συντάγματος. 

Η προσφορά απορρίπτεται ως απαράδεκτη και όταν 
στο εργοστάσιο που δηλώνεται για την κατασκευή μερι¬ 
κώς ή ολικώς των υλικών έχει επιβληθεί ποινή αποκλει¬ 
σμού από τους διαγωνισμούς του Δημοσίου, που ισχύει 
κατά την ημερομηνία διενέργειας του διαγωνισμού. 

3. Όταν οι προσφέροντες δεν θα κατασκευάσουν τα 
προσφερόμενα υλικά, μερικά ή ολικά σε δικό τους εργο¬ 
στάσιο, εκτός των στοιχείων της παραγράφου 2 που δη¬ 
λώνονται στην προσφορά, πρέπει να επισυνάψουν σ’ αυ¬ 
τή και υπεύθυνη δήλωση του νομίμου εκπροσώπου του 
εργοστασίου στο οποίο θα κατασκευασθούν τα υλικά, με 
την οποία θα δηλώνεται ότι αποδέχεται την εκτέλεση της 
προμήθειας, σε περίπτωση κατακύρωσης στον προμη¬ 
θευτή υπέρ του οποίου εκδίδει την υπεύθυνη δήλωση 
προκειμένου να συνεκτιμηθεί και το στοιχείο τούτο. 

4. Μετά τη σύναψη της σύμβασης, κατ’ αρχή, δεν επι¬ 
τρέπεται η αλλαγή του εγοστασίου που δηλώθηκε με την 
προσφορά και με βάση την οποία έγινε η κατακύρωση. 

Με απόφαση του Δ.Σ./Ο.Δ.Ι.Ε. μετά από γνώμη του αρ¬ 
μόδιου συλλογικού οργάνου μπορεί να εγκριθεί αίτημα 
του προμηθευτή για αλλαγή του εργοστασίου, εφόσον 
τούτο δικαιολογείται επαρκώς. 

Άρθρο 18 

Αποσφράγιση των προσφορών και ανακοίνωση τιμών 

1. Η Επιτροπή αξιολόγησης προβαίνει στην έναρξη δια¬ 
δικασίας αποσφράγισης των προσφορών την ημερομη¬ 
νία και ώρα που ορίζεται από τη σχετική διακήρυξη ή πρό¬ 
σκληση. Προσφορές που υποβάλλονται μετά την έναρξη 
της διαδικασίας αποσφράγισης δεν αποσφραγίζονται, 
αλλά παραδίδονται στην Υπηρεσία για επιστροφή, ως εκ¬ 
πρόθεσμες. Η αποσφράγιση γίνεται με την παρακάτω 
διαδικασία: 

α) Σε περίπτωση που ο διαγωνισμός γίνεται με κριτήριο 
τη χαμηλότερη μόνο τιμή, αποσφραγίζεται ο κυρίως φά¬ 
κελλος καθώς και ο φάκελλος της τεχνικής προσφοράς, 
μονογράφονται δε και σφραγίζονται από το παραπάνω 
όργανο όλα τα δικαιολογητικά και η τεχνική προσφορά 
κατά φύλλο. Οι φάκελλοι των οικονομικών προσφορών 
δεν αποσφραγίζονται αλλά μόνον γράφονται και σφραγί¬ 
ζονται από το παραπάνω όργανο και τοποθετούνται σ’ 
ένα νέο φάκελλο ο οποίος επίσης σφραγίζεται και υπο¬ 
γράφεται από το ίδιο όργανο και παραδίδεται στην αρμό¬ 
δια Υπηρεσία, προκειμένου να αποσφραγισθεί την ημε¬ 
ρομηνία και ώρα που ορίζεται από τη διακήρυξη ή την 
πρόσκληση. 

β) Σε περίπτωση που ο διαγωνισμός γίνεται με κριτήριο 
τη συμφερότερη προσφορά, αποσφραγίζεται ο κυρίως 
φάκελλος καθώς και ο φάκελλος της τεχνικής προσφο¬ 
ράς, μονογράφονται δε και σφραγίζονται από το παρα¬ 
πάνω όργανο όλα τα δικαιολογητικά και τα στοιχεία της 
τεχνικής προσφοράς κατά φύλλο. Για την οικονομική 
προσφορά ακολουθείται η ίδια παραπάνω διαδικασία. 

2. Μετά την αποσφράγιση των προσφορών το παραπά¬ 
νω όργανο προβαίνει στην καταχώρηση αυτών που υπο¬ 
βάλλουν προσφορές, καθώς και των δικαιολογητικών που 
υπέβαλαν, κατά διαγωνισμό, όταν πρόκειται για περισσό¬ 
τερους από ένα διαγωνισμούς, σε πρακτικό το οποίο υπο¬ 
γράφει και σφραγίζει. 

3. Αποσφράγιση των προσφορών γίνεται στην περίπτω¬ 
ση ανοικτού διαγωνισμού δημόσια, στην περίπτωση δε 
του κλειστού διαγωνισμού παρουσία μόνο αυτών που 
κλήθηκαν και υπέβαλαν προσφορά ή εξουσιοδοτημένων 
εκπροσώπων τους, τους οποίους καλεί το αρμόδιο όργα¬ 
νο με βάση πίνακα που του έχει παραδώσει η αρμόδια για 
την εκτέλεση της προμήθειας Υπηρεσία. Προσφορά που 
υποβλήθηκε από προμηθευτή που δεν περιλαμβάνεται 
στον παραπάνω πίνακα της Υπηρεσίας, δεν αποσφραγί¬ 
ζεται, αλλά παραδίδεται στην Υπηρεσία για επιστροφή. 

4. Μετά την παραπάνω διαδικασία ο σχετικός φάκελλος 
του διαγωνισμού, μαζί με τους σφραγισμένους φακέλ- 
λους που περιέχουν τα οικονομικά στοιχεία των προσφο¬ 
ρών, παραδίδεται με απόδειξη σε υπάλληλο της Υπηρε¬ 
σίας που διενεργεί τον διαγωνισμό. Οι σφραγισμένοι φά- 
κελλοι με τα οικονομικά στοιχεία των προσφορών, μετά 
την ολοκλήρωση της αξιολόγησης των λοιπών στοιχείων 
αυτών, επαναφέρονται για όσες προσφορές κρίθηκαν 
αποδεκτές με απόφαση του Δ.Σ./Ο.Δ.Ι.Ε. στο παραπάνω 
αρμόδιο όργανο, για την αποσφράγισή τους κατά την 
ημερομηνία και ώρα που ορίζεται από τη σχετική διακή¬ 
ρυξη ή πρόσκληση και ακολουθεί σχετική ανακοίνωση τι¬ 
μών κατά τα ανωτέρω. Όσες προσφορές δεν κρίθηκαν 
αποδεκτές δεν αποσφραγίζονται, αλλά επιστρέφονται. 
Εφ’ όσον το όργανο αποσφράγισης των προσφορών είναι 
αρμόδιο και για την αξιολόγησή τους, οι σφραγισμένοι 
φάκελλοι με τα οικονομικά στοιχεία των προσφορών πα¬ 
ραμένουν σ’ αυτό. 

5. Όσοι δικαιούνται, σύμφωνα με τα παραπάνω, να πα- 
ρευρίσκονται στη διαδικασία αποσφράγισης των προσφο¬ 
ρών, λαμβάνουν γνώση των συμμετασχόντων στον διαγω¬ 
νισμό καθώς επίσης και των τιμών που προσφέρθηκαν. 

Άρθρο 19 

Αξιολόγηση Προσφορών 

1. Το κριτήριο για την κατακύρωση της προμήθειας και 
την τελική επιλογή του προμηθευτή (μόνο χαμηλότερη τι¬ 
μή ή συμφερότερη προσφορά) καθορίζεται κατά τη δια¬ 
δικασία ένταξης των ειδών στο Ε.Π.Π. 

2. Για την αξιολόγηση των προσφορών λαμβάνονται υπ’ 
όψη κυρίως τα παρακάτω στοιχεία: 

α. Όταν για την τελική επιλογή του προμηθευτή κριτή¬ 
ριο είναι μόνο η χαμηλότερη τιμή: 

(1) 1-1 συμφωνία της προσφοράς προς τους όρους και 
τις τεχνικές προδιαγραφές της διακήρυξης και της πρό¬ 
σκλησης. 

(2) Ο ανταγωνισμός που αναπτύχθηκε. 

(3) Η προσφερόμενη τιμή σε σχέση με τιμές που προ¬ 
σφέρθηκαν σε προηγούμενους διαγωνισμούς και την 
τρέχουσα στην αγορά τιμή, για όμοιο ή παρεμφερές υλι¬ 
κό. 

(4) Κάθε άλλο, κατά την κρίση του αρμόδιου για την 
αξιολόγηση των αποτελεσμάτων του διαγωνισμού οργά¬ 
νου, ουσιώδες στοιχείο, από το οποίο να εξασφαλίζεται η 
καλή εκτέλεση της προμήθειας του υλικού. 

Η κατακύρωση τελικά γίνεται στον προμηθευτή με την 
χαμηλότερη τιμή, εκ των προμηθευτών των οποίων οι 


προσφορές έχουν κριθεί ως αποδεκτές με βάση τις τεχνι¬ 
κές προδιαγραφές και τους όρους της διακήρυξης. 

Ισότιμες θεωρούνται οι προσφορές με την αυτή ακριβώς 
τιμή και που είναι σύμφωνες με τους όρους και τις Τεχνι¬ 
κές Προδιαγραφές της διακήρυξης και της πρόσκλησης. 

β. Όταν για την τελική επιλογή του προμηθευτή κριτή¬ 
ριο είναι η συμφερότερη προσφορά. 

1. Η τιμή. 

2. Οι όροι πληρωμής. 

3. Το κόστος εγκατάστασης, λειτουργίας και συντήρη¬ 
σης, όταν και όπως αυτά καθορίζονται συγκεκριμένα 
στην διακήρυξη. 

4. Η συμφωνία των προσφερόμενων υλικών με συγκε¬ 
κριμένα ουσιώδη τεχνικά χαρακτηριστικά των προδια¬ 
γραφών που καθορίζονται στην διακήρυξη. 

5. Η λειτουργικότητα και η αποδοτικότητα των υλικών 
με βάση τις τεχνικές απαιτήσεις της διακήρυξης. 

6. Η καταλληλότητα των προσφερομένων υλικών για 
την εξυπηρέτηση του σκοπού για τον οποίο προορίζεται. 

7. Η τυχόν απαιτούμενη ομοιογένεια του υλικού προς 
άλλο που ήδη χρησιμοποιείται από τον Ο.Δ.Ι.Ε. 

8. Η παρεχόμενη εγγύηση καλής λειτουργίας ή διατή¬ 
ρησης. 

9. Η ποιότητα της εξυπηρέτησης (δΕΠνίΌΕ) μετά την 
πώληση και της τεχνικής βοήθειας εκ μέρους του προμη¬ 
θευτή καθώς και η εξασφάλιση ύπαρξης ανταλλακτικών. 

10. Η τυχόν απαιτούμενη ιδιαίτερη ικανότητα, πείρα, ει¬ 
δίκευση και ο διατιθέμενος εξοπλισμός εκ μέρους του 
προμηθευτή, για την τεχνική υποστήριξη των ειδών. 

11.0 χρόνος παράδοσης των υλικών εφ’ όσον αιτιολο¬ 
γείται. 

12. Κάθε άλλο στοιχείο ανάλογα με την φύση των υπό 
προμήθεια υλικών ή και των ιδιαιτέρων αναγκών του 
Ο.Δ.Ι.Ε. 

Για την επιλογή της συμφερότερης προσφοράς αξιολο¬ 
γούνται μόνο οι προσφορές που έχουν κριθεί ως τεχνικά 
αποδεκτές και σύμφωνες με τους λοιπούς όρους της Δια¬ 
κήρυξης. 

Η κατακύρωση τελικά γίνεται στον εντός όρων και τε¬ 
χνικών προδιαγραφών της Διακήρυξης και της πρόσκλη¬ 
σης, προμηθευτή, του οποίου η προσφορά κρίθηκε οικο¬ 
νομοτεχνικά ως η πλέον συμφέρουσα. 

Η διαδικασία της οικονομοτεχνικής αξιολόγησης είναι η 
παρακάτω: 

Τα προαναφερόμενα στοιχεία αξιολόγησης πλην των 
οικονομικών (τιμή, όροι πληρωμής και κόστος εγκατά¬ 
στασης, λειτουργίας και συντήρησης, ήτοι στοιχεία βΐ, 
β2, β3) κατατάσσονται σε δύο ομάδες. 

(1) Ομάδα Τεχνικών Προδιαγραφών και Ποιότητας και 
Απόδοσης όπου περιλαμβάνονται τα στοιχεία β4, β5, β6, β7. 

(2) Ομάδα Τεχνικής Υποστήριξης και Κάλυψης όπου πε¬ 
ριλαμβάνονται τα στοιχεία β8, β9, βΐ 0, βΐ 1. 

Γ ια τις παραπάνω δύο ομάδες ορίζεται συντελεστής βα¬ 
ρύτητας που μπορεί να ανέρχεται μέχρι ποσοστό επί τοις 
εκατόν 80 και 30 για κάθε ομάδα αντίστοιχα. 

Το άθροισμα των ποσοστών αυτών ανέρχεται σε 100. 

Για κάθε στοιχείο των ομάδων, καθορίζεται από τη δια¬ 
κήρυξη ο επί μέρους συντελεστής βαρύτητας ώστε το 
άθροισμα τους για κάθε ομάδα να ισούται με τον καθορι- 
σθέντα συντελεστή βαρύτητας της ομάδας. 

Όλα τα επί μέρους στοιχεία των ομάδων βαθμολογού¬ 
νται αυτόνομα με βάση τους 100 βαθμούς. 

Η βαθμολογία των επί μέρους στοιχείων των προσφο- 

ρών είναι 100 για τις περιπτώσεις που καλύπτονται ακρι¬ 
βώς οι τεχνικές προδιαγραφές. Η βαθμολογία αυτή αυ¬ 
ξάνεται μέχρι 120 βαθμούς για τις περιπτώσεις που υπερ¬ 
καλύπτονται οι τεχνικές προδιαγραφές. Επίσης μειώνεται 
μέχρι 80 βαθμούς για τις περιπτώσεις που δεν καλύπτο¬ 
νται πλήρως οι τεχνικές προδιαγραφές, υπό την προϋπό¬ 
θεση ότι οι αποκλίσεις των προδιαγραφών έχουν κριθεί 
ως επουσιώδεις και η προσφορά ως τεχνικά αποδεκτή. 

Η σταθμισμένη βαθμολογία του κάθε στοιχείου των 
ομάδων είναι το γινόμενο του επί μέρους συντελεστή βα¬ 
ρύτητας του στοιχείου επί τη βαθμολογία του και η συνο¬ 
λική βαθμολογία της κάθε προσφοράς είναι το άθροισμα 
των σταθμισμένων βαθμολογιών όλων των στοιχείων και 
των δύο ομάδων. 

Η τελική βαθμολογία με βάση τα παραπάνω κυμαίνεται 
από 80 έως 120 βαθμούς. 

Για τη διαμόρφωση της συγκριτικής τιμής λαμβάνονται 
υπ’ όψη η τιμή της προσφοράς, οι όροι πληρωμής και όταν 
από την διακήρυξη προβλέπεται το κόστος εγκατάστα¬ 
σης, λειτουργίας και συντήρησης. 

Συμφερότερη προσφορά είναι εκείνη που παρουσιάζει 
τον μικρότερο λόγο της τιμής προσφοράς (συγκριτικής) 
προς την βαθμολογία της. 

Από τον φορέα για τον οποίο προορίζονται τα υλικά κα¬ 
θορίζονται τα στοιχεία που απαρτίζουν τις δύο ομάδες, οι 
συντελεστές βαρύτητας τόσον της κάθε ομάδας συνολι¬ 
κά όσον και των στοιχείων της κάθε ομάδας ξεχωριστά και 
αυτά αναφέρονται απαραίτητα στην διακήρυξη. 

Όταν πρόκειται για προμήθειες που εκτελούνται από το 
Υπουργείο Εμπορίου, τα παραπάνω (στοιχεία ομάδων και 
συντελεστές βαρύτητας) ελέγχονται, τροποποιούνται όπου 
αυτό απαιτείται και εγκρίνονται από το Υπουργείο αυτό. 

3. Προσφορά που είναι αόριστη και ανεπίδεκτη εκτίμησης 
ή είναι υπό αίρεση, απορρίπτεται ως απαράδεκτη, μετά από 
προηγούμενη γνωμοδότηση του αρμόδιου για την αξιολό¬ 
γηση των αποτελεσμάτων του διαγωνισμού οργάνου. 

4. Προσφορές που παρουσιάζουν, κατά την κρίση του 
αρμόδιου για την αξιολόγηση των αποτελεσμάτων του 
διαγωνισμού οργάνου, ουσιώδεις αποκλίσεις από τους 
όρους και τις τεχνικές προδιαγραφές της διακήρυξης και 
της πρόσκλησης απορρίπτονται ως απαράδεκτες. Αντί¬ 
θετα δεν απορρίπτονται προσφορές εάν οι παρουσιαζό- 
μενες αποκλίσεις κρίνονται ως επουσιώδεις, οπότε θεω¬ 
ρούνται τεχνικά αποδεκτές. 

5. Αποκλίσεις από όρους της διακήρυξης ή από σημεία 
των τεχνικών προδιαγραφών που έχουν χαρακτηρισθεί 
στη διακήρυξη ως απαράβατοι όροι είναι οπωσδήποτε 
ουσιώδεις και συνιστούν απόρριψη των προσφορών. 

Άρθρο 20 

Κρίση αποτελεσμάτων διαγωνισμού 

Η αρμόδια επιτροπή αξιολόγησης των αποτελεσμάτων 
του διαγωνισμού με γνωμοδότησή της, μπορεί να προτεί¬ 
νει στοΔ.Σ.: 

α. Κατακύρωση της προμήθειας για ολόκληρη ή μεγα¬ 
λύτερη ή μικρότερη ποσότητα κατά ποσοστό στα εκατό, 
που θα καθορίζεται στη διακήρυξη. Το ποσοστό αυτό δεν 
μπορεί να υπερβαίνει το 30% στην περίπτωση μεγαλύτε¬ 
ρης ποσότητας ή το 50% στην περίπτωση μικρότερης πο¬ 
σότητας. Για κατακύρωση μέρους της ποσότητας κάτω 
του καθοριζόμενου από την διακήρυξη ποσοστού, απαι¬ 
τείται προηγούμενη αποδοχή από τον προμηθευτή. 

β. Την κατανομή της προς προμήθεια ποσότητας, εφό¬ 


σον πρόκειται για διαιρετό υλικό, μεταξύ περισσοτέρων 
μειοδοτών με ισότιμες ή ισοδύναμες προσφορές ή την 
διενέργεια κλήρωσης μεταξύ αυτών, για την επιλογή του 
προμηθευτή. Εφόσον το υλικό δεν είναι διαιρετό ο προ¬ 
μηθευτής επιλέγεται με κλήρωση. 

γ. Ματαίωση των αποτελεσμάτων του διαγωνισμού και 
επανάληψή του με τροποποίηση ή μη των όρων και των τε¬ 
χνικών προδιαγραφών. 

δ. Ματαίωση των αποτελεσμάτων του διαγωνισμού και 
προσφυγή στην διαδικασία της διαπραγμάτευσης άρθρο 
2παρ. 13τουΝ. 2286/95. 

ε. Ματαίωση της προμήθειας. 

Άρθρο 21 

Ανακοίνωση Κατακύρωσης - Ανάθεσης 

1. Στον προμηθευτή στον οποίο έγινε κατακύρωση ή 
ανάθεση προμήθειας, αποστέλλεται σχετική ανακοίνωση 
που περιλαμβάνει τουλάχιστον τα παρακάτω στοιχεία. 

α. Το είδος. 

β. Την ποσότητα. 

γ. Την τιμή. 

δ. Την συμφωνία της κατακύρωσης ή της ανάθεσης με 
τους όρους της διακήρυξης και της πρόσκλησης και τις 
τυχόν αποδεκτές τροποποιήσεις των όρων τούτων. 

ε. Την προθεσμία υπογραφής της σύμβασης. 

2. Με την ανακοίνωση η σύμβαση θεωρείται ως συνα- 
φθείσα, το δε έγγραφο της σύμβασης που ακολουθεί έχει 
αποδεικτικό μόνο χαρακτήρα. 

3. Ο προμηθευτής στον οποίο κατακυρώθηκε ή ανατέ¬ 
θηκε η προμήθεια, υποχρεούται να προσέλθει σε δέκα 
(10) ημέρες από την ημερομηνία κοινοποίησης της ανα¬ 
κοίνωσης, για την υπογραφή της σχετικής σύμβασης, 
προσκομίζοντας και την προβλεπόμενη εγγύηση καλής 
εκτέλεσης αυτής. Ο προμηθευτής μπορεί να προσέλθει 
για την υπογραφή της σύ μβασης το αργότερο μέσα σε 15 
ημέρες από την ημερομηνία κοινοποίησης της ανακοίνω¬ 
σης. Στην περίπτωση όμως αυτή ο χρόνος παράδοσης 
των υλικών αρχίζει να υπολογίζεται μετά από 10 ημέρες 
από την ημερομηνία κοινοποίησης της ανακοίνωσης. 
Εφόσον η σύμβαση υπογράφεται πριν από την λήξη της 
προθεσμίας των 10 ημερών που αναφέρεται παραπάνω, 
ο χρόνος παράδοσης των υλικών υπολογίζεται από την 
ημερομηνία υπογραφής της σύμβασης. 

4. Εάν η κατακύρωση ή η ανάθεση γίνεται σε αλλοδαπό 
προμηθευτή η ανακοίνωση απευθύνεται στον εκπρόσω¬ 
πό του στην Ελλάδα, εάν υπάρχει, σε αντίθετη περίπτωση 
στέλνεται σχετικό τηλεγράφημα ή τηλετύπημα στον αλ¬ 
λοδαπό προμηθευτή. Στην περίπτωση που η πληρωμή 
στον προμηθευτή προβλέπεται να γίνει με άνοιγμα πί¬ 
στωσης, η εγγύηση καλής εκτέλεσης μπορεί να κατατεθεί 
στον ανταποκριτή της Τράπεζας της Ελλάδος στο εξωτε¬ 
ρικό, η δε εγγύηση συμμετοχής παραμένει σε ισχύ και 
αποδεσμεύεται μετά την κατάθεση και αποδοχή της εγ¬ 
γύησης καλής εκτέλεσης. 

5. Εάν ο προμηθευτής στον οποίο έγινε η ανακοίνωση 
δεν προσήλθε να υπογράψει την σύμβαση κηρύσσεται έκ¬ 
πτωτος με απόφαση του Δ.Σ./Ο.Δ.Ι.Ε. σύμφωνα μετά ορι¬ 
ζόμενα στο άρθρο 34 του Π.Δ. 394/1996. 

Άρθρο 22 

Διαδικασία με διαπραγμάτευση 

1. Προμήθειες με διαπραγμάτευση (εξαιρετική ή απ’ ευ¬ 
θείας ανάθεση) με ή χωρίς προηγούμενη δημοσίευση 




16842 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


προκήρυξης μπορεί να γίνει από το Δ.Σ. ύστερα από ει¬ 
σήγηση της επιτροπής αξιολόγησης εάν συντρέχει μία 
από τις πιο κάτω περιπτώσεις. 

α) Αν κατά την διενέργεια ανοικτής ή κλειστής διαδικα¬ 
σίας διαγωνισμού υποβλήθηκαν προσφορές μη κανονι¬ 
κές και υπό τους όρους ότι αα) κλήθηκαν για διαπραγμά¬ 
τευση όσοι υπέβαλλαν προσφορές και αξιολογήθηκαν 
κατά την προηγηθείσα διαδικασία και ββ) δεν έχουν μετα¬ 
βληθεί ουσιωδώς οι αρχικοί όροι της διακήρυξης. 

β) Δεν υποβλήθηκαν προσφορές ή οι υποβληθείσες κρί- 
νονται απαράδεκτες και υπό τις προϋποθέσεις ότι: αα) 
δεν μεταβλήθηκαν ουσιωδώς οι αρχικοί όροι της διακή¬ 
ρυξης και ββ) διαβιβάζεται σχετική έκθεση στην επιτροπή 
της Ευρωπαϊκής Ένωσης. 

γ) Όταν για τεχνικούς ή καλλιτεχνικούς λόγους ή για λό¬ 
γους που σχετίζονται με την προστασία δικαιωμάτων 
αποκλειστικότητας τα προς προμήθεια υλικά κατασκευά¬ 
ζονται ή παραδίδονται μόνο από ορισμένο προμηθευτή. 

δ) Όταν τα είδη κατασκευάζονται αποκλειστικά για σκο¬ 
πούς έρευνας, πειραμάτων, μελετών και προτύπων εφαρ¬ 
μογής. 

ε) Όταν στα πλαίσια ερευνητικών κατασκευών κριθει 
σκόπιμο με απόφαση του Δ.Σ./Ο.Δ.Ι.Ε. ότι υλικά που πα- 
ράγονται σε πειραματικό στάδιο πρέπει να χρησιμοποιη¬ 
θούν από τις συμμετέχουσες στην πειραματική κατα¬ 
σκευή επιχειρήσεις. 

στ) Όταν για λόγους επείγουσας ανάγκης, που οφείλε¬ 
ται σε αυταπόδεικτα απρόβλεπτες καταστάσεις δεν είναι 
δυνατόν να τηρηθούν οι προθεσμίες που προβλέπονται 
από τον παρόντα κανονισμό προμηθειών. 

ζ) Για συμπληρωματικές προμήθειες από τον αρχικό 
προμηθευτή εφόσον η αλλαγή του θα υποχρέωνε τον εν¬ 
διαφερόμενο φορέα να αγοράσει υλικά με διαφορετικά 
τεχνικά χαρακτηριστικά που θα ήταν ασυμβίβαστα ή θα 
προκαλούσαν δυσανάλογες τεχνικές δυσχέρειες ή οικο¬ 
νομικές επιβαρύνσεις στην λειτουργία ή συντήρησή τους. 

η) Όταν η προμήθεια υλικών κρίνεται σκόπιμο να ανατε¬ 
θεί σε σωφρονιστικά ιδρύματα, ιδρύματα νεότητας, εκ¬ 
παιδευτικά, ερευνητικά ή παρόμοια ιδρύματα, για ερευ¬ 
νητικούς, πειραματικούς, μελετητικούς ή αναπτυξιακούς 
σκοπούς. 

Άρθρο 23 
Συμβάσεις 

1. Μετά την ανακοίνωση κατακύρωσης ή ανάθεσης κα¬ 
ταρτίζεται από την Υπηρεσία η σχετική σύ μβαση που υπο¬ 
γράφεται και από τα δύο συμβαλλόμενα μέρη. 

2. Η σύμβαση περιλαμβάνει όλα τα στοιχεία της προμή¬ 
θειας και τουλάχιστον τα εξής: 

α. Τον τόπο και χρόνο υπογραφής της σύμβασης, 
β. Τα συμβαλλόμενα μέρη, 
γ. Τα προς προμήθεια υλικά και την ποσότητα, 
δ. Την τιμή. 

ε. Τον τόπο, τρόπο και χρόνο παράδοσης των υλικών. 

στ. Τις τεχνικές προδιαγραφές των υλικών. 

ζ. Τις προβλεπόμενες εγγυήσεις. 

η. Τις προβλεπόμενες ρήτρες. 

θ. Τον τρόπο επίλυσης των τυχόν διαφορών. 

ι. Τοντρόπο πληρωμής. 

ια. Τον τρόπο αναπροσαρμογής του συμβατικού τμή¬ 
ματος, εφόσον προβλέπεται αναπροσαρμογή. 

ιβ. Η σύμβαση χαρτοσημαίνεται με το τέλος χαρτοσή¬ 
μου που προβλέπεται νόμιμα, βαρύνει δετόν προμηθευτή. 


3. Το κείμενο της σύμβασης κατισχύει κάθε άλλου κει¬ 
μένου στο οποίο τούτο στηρίζεται, όπως προσφορά, δια¬ 
κήρυξη και απόφαση κατακύρωσης ή ανάθεσης, εκτός 
καταδήλων σφαλμάτων ή παραδομών. 

4. Η σύμβαση τροποποιείται μόνον έγγραφα όταν προς 
τούτο συμφωνούν και τα δύο συμβαλλόμενα μέρη, ύστε¬ 
ρα από γνωμοδότηση του αρμόδιου οργάνου. 

5. Η σύμβαση θεωρείται ότι εκτελέοτηκε όταν: 

α. Παραδόθηκε ολόκληρη η ποσότητα, ή εάν αυτή που 
παραδόθηκε σε περίπτωση διαιρετού υλικού, υπολείπε¬ 
ται της συμβατικής, κατά μέρος που κρίνεται από το αρ¬ 
μόδιο όργανο ως ασήμαντο. 

β. Παραλήφθηκε οριστικά (ποσοτικά και ποιοτικά) η πο¬ 
σότητα που παραδόθηκε. 

γ. Έγινε η αποπληρωμή του συμβατικού τμήματος, 
αφού προηγουμένως επιβλήθηκαν τυχόν κυρώσεις ή εκ¬ 
πτώσεις. 

δ. Εκπληρώθηκαν και οι τυχόν λοιπές συμβατικές υπο¬ 
χρεώσεις και από τα δύο συμβαλλόμενα μέρη και αποδε- 
σμεύθηκαν οι σχετικές εγγυήσεις κατά τα προβλεπόμενα 
από τη σύμβαση. 

Άρθρο 24 
Εγγυήσεις 

1. Εγγύηση συμμετοχής στον διαγωνισμό, 
α) Η εγγύηση αυτή εκδίδεται υπέρ του συμμετέχοντος 
για ποσό που αντιστοιχεί σε ποσοστό 5% επί της συνολι¬ 
κής προϋπολογισθείσης δαπάνης εκτός εάν ορίζεται δια¬ 
φορετικό ποσοστό στην διακήρυξη ή την πρόσκληση. 

β) Όταν ο διαγωνισμός αφορά υλικά και επιτρέπεται 
από τη διακήρυξη η προσφορά μερικών απ’ αυτά, γίνεται 
δεκτή προσφορά και στην περίπτωση που η εγγύηση δεν 
καλύπτει το προβλεπόμενο ποσοστό της αξίας όλων των 
προσφερομένων υλικών, αρκεί αυτή να καλύπτει το πο¬ 
σοστό που αναλογεί στην αξία του ελάχιστου αριθμού 
υλικών που προβλέπεται από την διακήρυξη, η δε κατα- 
κύρωση περιορίζεται στα υλικά που καλύπτονται από την 
εγγύηση. 

γ) Προσφορά της οποίας η εγγύηση δεν καλύπτει την 
προβλεπόμενη κατά την ανωτέρω αξία, μπορεί να γίνει δε¬ 
κτή εφόσον η εγγύηση υπολείπεται μέχρι ποσοστό 5%. 
δ) Εγγύηση δεν απαιτείται στον πρόχειρο διαγωνισμό, 
ε) Εγγύηση μπορεί να ζητηθεί και στην περίπτωση αντι¬ 
μετώπισης προμήθειας με την διαδικασία της απ’ ευθείας 
ανάθεσης. 

στ) Η εγγύηση συμμετοχής που αφορά τον προμηθευ¬ 
τή στον οποίο κατακυρώθηκε ή ανατέθηκε η προμήθεια, 
επιστρέφεται μετά την κατάθεση της προβλεπόμενης εγ¬ 
γύησης καλής εκτέλεσης και μέσα σε πέντε (5) ημέρες 
από την υπογραφή της σύμβασης. 

Οι εγγυήσεις των λοιπών προμηθευτών που έλαβαν μέ¬ 
ρος στον διαγωνισμό επιστρέφονται μέσα σε πέντε (5) 
ημέρες από την ημερομηνία ανακοίνωσης κατακύρωσης 
ή ανάθεσης. 

ζ) Οι εγγυήσεις ανεξάρτητα από το όργανο που τις εκ¬ 
δίδει και τον τύπο που περιβάλλονται, πρέπει απαραίτητα 
να περιλαμβάνουν και τα ακόλουθα: 

(1) την ημερομηνία έκδοσης. 

(2) Τον εκδότη. 

(3) Την υπηρεσία προς την οποία απευθύνεται. 

(4) Τον αριθμό της εγγύησης. 

(5) Το ποσό που καλύπτει η εγγύηση. 

(6) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

(7) Την σχετική διακήρυξη, την ημερομηνία διαγωνι¬ 
σμού και τα προς προμήθεια υλικά. 

(8) Ότι η εγγύηση παρέχεται ανέκκλητα και ανεπιφύλα¬ 
κτα, ο δε εκδότης παραιτείται του δικαιώματος της διαι- 
ρέσεως και την ένταση της διζήσεως. 

(9) Ότι το ποσό της εγγύησης τηρείται στην διάθεση της 
υπηρεσίας που έχει συνάψει τη σύμβαση και ότι θα κατα¬ 
βληθεί ολικά ή μερικά χωρίς καμμία από μέρος του εκδό¬ 
τη αντίρρηση ή ένταση και χωρίς να ερευνηθεί το βάσιμο 
ή μη της απαίτησης, μέσα σε τρεις (3) ημέρες από απλής 
έγγραφης ειδοποίησης. 

(10) Ότι σε περίπτωση κατάπτωσης της εγγύησης, το 
ποσό της κατάπτωσης υπόκειται σε πάγιο τέλος χαρτο¬ 
σήμου. 

(11) Την ημερομηνία λήξης της ισχύος της εγγύησης. Η 
εγγύηση πρέπει να ισχύει τουλάχιστον επί ένα (1) μήνα με¬ 
τά τη λήξη του χρόνου της προσφοράς που ζητά η διακή¬ 
ρυξη, εκτός αν στη διακήρυξη προβλέπεται μεγαλύτερη 
διάρκεια. 

(12) Ότι ο εκδότης της εγγύησης υποχρεούται να προ- 
βεί στην παράταση της ισχύος της εγγύησης ύστερα από 
απλό έγγραφο της υπηρεσίας που διενεργεί τον διαγωνι¬ 
σμό. 

Το σχετικό αίτημα πρέπει να γίνει πριν από την ημερο¬ 
μηνία λήξης της εγγύησης. 

η) Προσφορές χωρίς εγγύηση ή χωρίς την προσήκουσα 
κατά τα ανωτέρω εγγύηση, απορρίπτονται ως απαράδε¬ 
κτες και δεν λαμβάνονται υπόψη. 

2. Εγγύηση καλής εκτέλεσης της σύμβασης. 

α) Ο προμηθευτής στον οποίο έγινε η κατακύρωση ή η 
ανάθεση, υποχρεούται να καταθέσει εγγύηση καλής 
εκτέλεσης των όρων της σύμβασης, το ύψος της οποίας 
αντιστοιχεί σε ποσοστό 10% της συνολικής συμβατικής 
αξίας, χωρίς τον Φ.Π.Α. εκτός αν ορίζεται διαφορετικά 
στην διακήρυξη ή την πρόσκληση. 

β) Εγγύηση δεν απαιτείται στον πρόχειρο διαγωνισμό. 

γ) Η εγγύηση κατατίθεται προ ή κατά την υπογραφή της 
σύμβασης. 

δ) Οι εγγυήσεις ανεξάρτητα από το όργανο που τις εκ¬ 
δίδει και τον τύπο που περιβάλλονται, πρέπει απαραίτητα 
να περιλαμβάνουν τα ακόλουθα: 

(1) την ημερομηνία έκδοσης. 

(2) Τον εκδότη. 

(3) Την υπηρεσία προς την οποία απευθύνεται. 

(4) Τον αριθμό της εγγύησης. 

(5) Το ποσόν που καλύπτει η εγγύηση. 

(6) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

(7) Τον αριθμό της σχετικής σύμβασης και τα προς προ¬ 
μήθεια υλικά. 

(8) Ότι η εγγύηση παρέχεται ανέκκλητα και ανεπιφύλα¬ 
κτα ο δε εκδότης παραιτείται του δικαιώματος της διαιρέ- 
σεως και της ένστασης της διζήσεως. 

(9) Οτι το ποσόν της εγγύησης τηρείται στην διάθεση 
της υπηρεσίας που έχει συνάψει τη σύμβαση και ότι θα 
καταβληθεί ολικά ή μερικά χωρίς καμμία από μέρος του 


εκδότη αντίρρηση ή ένσταση και χωρίς να ερευνηθεί το 
βάσιμο ή μη της απαίτησης, μέσα σε τρεις (3) ημέρς από 
απλής έγγραφης ειδοποίησης. 

(10) Ότι σε περίπτωση κατάπτωσης της εγγύησης, το 
ποσό της κατάπτωσης υπόκειται σε πάγιο τέλος χαρτο¬ 
σήμου. 

(11) Την ημερομηνία λήξης της ισχύος της εγγύησης (ο 
χρόνος ισχύος της εγγύησης πρέπει να είναι μεγαλύτε¬ 
ρος από τον συμβατικό χρόνο φόρτωσης ή παράδοσης, 
κατά τον χρόνο που με βάση τη σύμβαση ο αγοραστής 
υποχρεούται να παραλάβει τα υλικά πλέον δύο (2) μήνες. 

(12) Ότι ο εκδότης της εγγύησης υποχρεούται να προ- 
βεί στην παράταση της ισχύος της εγγύησης ύστερα από 
απλό έγγραφο της υπηρεσίας που διενεργεί τον διαγωνι¬ 
σμό. 

Το σχετικό αίτημα πρέπει να γίνει πριν από την ημερο¬ 
μηνία λήξης της εγγύησης. 

ε) Η εγγύηση επιστρέφεται μετά την ορισπκή ποσοτική 
και ποιοτική παραλαβή του υλικού και ύστερα από την εκ¬ 
καθάριση των τυχόν απαιτήσεων από τους δύο συμβαλ¬ 
λόμενους. Σε περίπτωση που το υλικό είναι διαιρετό και η 
παράδοση γίνεται, σύμφωνα με την σύμβαση, τμηματικά, 
η εγγύηση μπορεί να αποδεσμεύεται σταδιακά, ύστερα 
από γνωμοδότηση του αρμόδιου οργάνου, κατά το ποσόν 
που αναλογεί στην αξία του μέρους της ποσότητας που 
παραλήφθηκε οριστικά εφόσον τούτο προβλέπεται ρητά 
από τη διακήρυξη και τη σύμβαση. Εάν στο πρωτόκολλο 
παραλαβής αναφέρονται παρατηρήσεις ή υπάρχει εκ¬ 
πρόθεσμη παράδοση, η παραπάνω σταδιακή αποδέ¬ 
σμευση γίνεται μετά την αντιμετώπιση, κατά τα προβλε- 
πόμενα, των παρατηρήσεων και του εκπρόθεσμου. 

3. Εγγύηση προκαταβολής. 

α) Με την υπογραφή της σύμβασης και εφόσον προ- 
βλέπεται απ’ αυτή, χορηγείται στον προμηθευτή προκα¬ 
ταβολή σε ποσοστό μέχρι 30% της συνολικής συμβατικής 
αξίας χωρίς Φ.Π.Α. Η προκαταβολή χορηγείται με κατά¬ 
θεση ισόποσης εγγύησης που θα περιλαμβάνει και τον 
όρο ότι καλύπτει και την καταβολή τόκων επί του ποσού 
της προκαταβολής σε περίπτωση εκπρόθεσμης παράδο¬ 
σης του υλικού. 

β) Οι εγγυήσεις ανεξάρτητα από το όργανο που τις εκ¬ 
δίδει και τον τύπο που περιβάλλονται πρέπει απαραίτητα 
να περιλαμβάνουν και τα ακόλουθα: 

(1) Την ημερομηνία έκδοσης. 

(2) Τον εκδότη. 

(3) Την υπηρεσία προς την οποία απευθύνεται. 

(4) Τον αριθμό της εγγύησης. 

(5) Το ποσό που καλύπτει και με τη ρήτρα ότι καλύπτο¬ 
νται και οι τόκοι. 

(6) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

(7) Τον αριθμό της σχετικής σύμβασης και τα προς προ¬ 
μήθεια υλικά. 

(8) Ότι η εγγύηση παρέχεται ανέκκλητα και ανεπιφύλα¬ 
κτα, ο δε εκδότης παραιτείται του δικαιώματος της διαι- 
ρέσεως και της ένστασης της διζήσεως. 

(9) Ότι το ποσόν της εγγύησης τηρείται στη διάθεση της 
υπηρεσίας που έχει συνάψει τη σύμβαση και ότι θα κατα¬ 
βληθεί ολικά ή μερικά χωρίς καμμία από μέρος του εκδό- 

τη αντίρρηση ή ένσταση και χωρίς να ερευνηθεί το βάσι¬ 
μο ή μη της απαίτησης, μέσα σε τρεις (3) ημέρες από 
απλής έγγραφης ειδοποίησης 

(10) Ότι σε περίπτωση κατάπτωσης της εγγύησης, το 
ποσόν της κατάπτωσης υπόκειται σε πάγιο τέλος χαρτο¬ 
σήμου. 

(11) Την ημερομηνία λήξης της ισχύος της εγγύησης (ο 
χρόνος ισχύος της εγγύησης πρέπει να είναι μεγαλύτε¬ 
ρος από τον συμβατικό χρόνο φόρτωσης ή παράδοσης, 
κατά τον χρόνο που με βάση τη σύμβαση ο αγοραστής 
υποχρεούται να παραλάβειτα υλικά πλέον δύο (2) μήνες. 

(12) Ότι ο εκδότης της εγγύησης υποχρεούται να προ- 
βεί στην παράταση της ισχύος της εγγύησης ύστερα από 
απλό έγγραφο της υπηρεσίας που διενεργεί τη σύμβαση. 

γ) Η εγγύηση επιστρέφεται μετά την οριστική ποσοτική 
και ποιοτική παραλαβή του υλικού και ύστερα από την εκ¬ 
καθάριση των τυχόν απαιτήσεων από τους δύο συμβαλ¬ 
λόμενους. Σε περίπτωση που το υλικό είναι διαιρετό και η 
παράδοση γίνεται, σύμφωνα με τη σύμβαση, τμηματικά, η 
εγγύηση αποδεσμεύεται σταδιακά κατά ποσόν που ανα¬ 
λογεί στην αξία του μέρους της ποσότητας που παραλή- 
φθηκε οριστικά. Εάν στο πρωτόκολλο παραλαβής αναφέ- 
ρονται παρατηρήσεις ή υπάρχει εκπρόθεσμη παράδοση, 
η παραπάνω σταδιακή αποδέσμευση γίνεται μετά την 
αντιμετώπιση κατά τα προβλεπόμενα, των παρατηρήσε¬ 
ων και του εκπρόθεσμου. 

4. Στην περίπτωση ένωσης προμηθευτών οι εγγυήσεις 
περιλαμβάνουν και τον όρο ότι η εγγύηση καλύπτει τις 
υποχρεώσεις όλων των μελών της ένωσης. 

5. Στις περιπτώσεις που απάτη διακήρυξη προβλέπεται 
εγγύηση καλής λειτουργίας ή διατήρησης, ο προμηθευ¬ 
τής υποχρεούται να καταθέσει χρηματική εγγύηση, πριν 
από την έναρξη του χρόνου καλής λειτουργίας ή διατή¬ 
ρησης, η αξία της οποίας καθορίζεται στην διακήρυξη. 

Η εγγύηση αυτή πρέπει να περιλαμβάνει όρους όπως 
της εγγύησης καλής εκτέλεσης. Ο χρόνος ισχύος της εγ¬ 
γύησης πρέπει να είναι μεγαλύτερος από τον συμβατικό 
χρόνο εγγύησης καλής λειτουργίας ή διατήρησης κατά 
τρεις (3) μήνες. 

6. Οι εγγυήσεις υποχρεωτικά συντάσσονται στην Ελλη¬ 
νική γλώσσα και εκδίδονται από πιστωτικά ιδρύματα ή άλ¬ 
λα Νομικά πρόσωπα που έχουν κατά το νόμο το δικαίωμα 
αυτό και λειτουργούν νόμιμα στην Ελλάδα και στα κράτη- 
μέλη της Ευρωπαϊκής Ένωσης. 

7. Έντοκα γραμμάτια δημοσίου. 

α) Οι τίτλοι των εντόκων γραμματίων του δημόσιου γί¬ 
νονται δεκτοί στην ονομαστική τους αξία, ως εγγύηση 
συμμετοχής στους διαγωνισμούς μόνο. 

β) Σε περίπτωση κατάπτωσης της εγγύησης συμμετο¬ 
χής, γίνεται εκποίηση των εντόκων γραμματίων του δημο¬ 
σίου στην αξία που αντιπροσωπεύουν κατά τον χρόνο της 
εκποίησής τους. 

γ) Η επιστροφή των εντόκων γραμματίων του δημοσίου 
γίνεται με παραλαβή τούτων από τον δικαιούχο ή εξου¬ 
σιοδοτημένο εκπρόσωπό του με την υπογραφή σχετικού 
αποδεικτικού παραλαβής. 

Άρθρο 25 

Εκτέλεση Προμηθειών 

Για την εκτέλεση των προμηθειών ισχύουν τα άρθρα 
του κεφαλαίου Γ του Π.Δ. 394/04.12.1996 (Κανονισμός 
Προμηθειών Δημοσίου). 


Άρθρο 26 

Διαδικασία προμήθειας υλικών 

Η ευθύνη της προμήθειας υλικών βαρύνει την Υπηρεσία 
Προμηθειών του Ο.Δ. ΙΈ. η οποία και υποχρεούται να ενη¬ 
μερώνει τις Διευθύνσεις ή τα ανεξάρτητα Τμήματα, για 
την πραγματοποίηση ή όχι της προμήθειας. Με ευθύνη 
της παραπάνω Υπηρεσίας μέσα στο μήνα Δεκέμβριο κά¬ 
θε έτους υποβάλλεται στον Συντονιστή Διευθυντή καθώς 
και στο αρμόδιο Υπουργείο Ανάπτυξης πίνακας των ανα- 
γκαιούντων για το επόμενο έτος προμηθειών καθώς και 
προϋπολογισμός της δαπάνης αυτών. 

Άρθρο 27 

Απευθείας Ανάθεση 

1.0 Συντονιστής Διευθυντής ή ο νόμιμος αναπληρωτής 
του μπορεί να πραγματοποιεί προμήθειες υλικών μέχρι 
του ποσού που ορίζεται εκάστοτε από το αρμόδιο Υπουρ¬ 
γείο ανάπτυξης (1.500.000) κατ’ είδος σε ετήσια βάση, με 
απευθείας ανάθεση σε προμηθευτή ή σε προμηθευτές 
μετά από εισήγηση των Προϊσταμένων των Διευθύνσεων 
και ανεξαρτήτων Υπηρεσιών. 

2. Η οριστικοποίηση της δαπάνης για την πληρωμή και 
τη λογιστική καταχώριση, γίνεται στην περίπτωση αυτή 
μετά τη θεώρηση του Συντονιστή Διευθυντή ή του νόμι¬ 
μου αναπληρωτή του και δεν απαιτείται απόφαση του Δι¬ 
οικητικού Συμβουλίου. 

Άρθρο 28 

Διαφημιστική καμπάνια 

Οι διακηρύξεις και οι συμβάσεις που αφορούν την δια¬ 
φημιστική προβολή του Ο.Δ.Ι.Ε. συντάσσονται από την 
αρμόδια Διεύθυνση Δημοσίων Σχέσεων και το τμήμα Μβγ- 
λθίίπ9 προβολής και διαφήμισης σε συνεργασία με την 
Υπηρεσία Προμηθειών και προσυπογράφονται από την 
Νομική Υπηρεσία. Την επιμέλεια και την ευθύνη της εκτέ¬ 
λεσης των συμβάσεων αυτών έχουν τα παραπάνω τμήμα¬ 
τα. 

Άρθρο 29 

Επιτροπή εκποίησης άχρηστου υλικού 

Με εισήγηση του Συντονιστή Διευθυντή και απόφαση 
του Διοικητικού Συμβουλίου συνιστάται Επιτροπή Εκποί¬ 
ησης του αχρήστου υλικού του Οργανισμού. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Άρθρο 30 

Συγκρότηση συλλογικών οργάνων 

Η αξιολόγηση των αποτελεσμάτων διαγωνισμών και της 
διαδικασίας διαπραγμάτευσης γίνεται από αρμόδια επι¬ 
τροπή, που συγκροτείται με απόφαση του αρμόδιου για 
τη διοίκηση του ΟΔΙΕ Οργάνου. 

Η επιτροπή είναι πενταμελής, συγκροτείται από υπαλ¬ 
λήλους που υπηρετούν στον ΟΔΙΕ ή σε άλλο φορέα του 
Δημοσίου με οποιαδήποτε σχέση εργασίας και λειτουρ¬ 
γούν σύμφωνα με τις ισχύουσες κάθε φορά γενικές δια¬ 
τάξεις περί συλλογικών οργάνων. 

Η επιτροπή συγκροτείται για χρονικό διάστηνα ενός (1) 
έτους. 

Η επιτροπή γνωμοδοτεί πέραν των θεμάτων του διαγω¬ 
νισμού και για κάθε θέμα που προκύπτει κατά την εκτέλε¬ 
ση των συμβάσεων. 

Με απόφαση του αρμόδιου για τη διοίκηση του ΟΔΙΕ 

οργάνου συγκροτούνται σε εφαρμογή της παρ. 3 του άρ¬ 
θρου 6 του Ν. 2286/1995, κατά περίπτωση και έκτακτες 
επιτροπές ή ομάδες εργασίας για την αντιμετώπιση ειδι¬ 
κών θεμάτων προμηθειών. 

Με την απόφαση καθορίζονται η αρμοδιότητα και το έρ¬ 
γο της επιτροπής ή ομάδας εργασίας, η συγκρότηση, η 
σύνθεση, η διάρκεια και ο τρόπος λειτουργίας της. 

Η δαπάνη για τυχόν αποζημίωση των μελών που βαρύ¬ 
νει τον τακτικό προϋπολογισμό, καθορίζεται με κοινή 
απόφαση του αρμόδιου, κατά περίπτωση Υπουργού και 
του Υπουργού Οικονομικών. 

Όταν πρόκειται για πρόχειρο διαγωνισμό, οι επιτροπές 
είναι τριμελείς και συγκροτούνται από υπαλλήλους που 
υπηρετούν με οποιαδήποτε σχέση στον ΟΔΙΕ. 

Άρθρο 31 

Αποκλεισμός προμηθευτή 

Με απόφαση του Υπουργού Ανάπτυξης, ύστερα από 
γνωμοδότηση της Επιτροπής Πολιτικής Προγραμματι¬ 
σμού Προμηθειών, η οποία υποχρεωτικά καλεί τον ενδια¬ 
φερόμενο για παροχή εξηγήσεων, κατά το άρθρο 20 του 
Συντάγματος και μετά από αιτιολογημένη εισήγηση του 
ΟΔΙΕ, μπορεί να αποκλεισθεί προμηθευτής, για ορισμένο 
ή αόριστο χρόνο από συγκεκριμένη προμήθεια ή από τις 
προμήθειες του δημόσιου τομέα, λόγω ανάρμοστης συ¬ 
μπεριφοράς σε διαδικασία προμήθειας. 

Άρθρο 32 

Ανάθεση υπηρεσιών 

1. Αναφορικά με τις αναθέσεις εκτελέσεως υπηρεσιών 
ή παροχής υπηρεσιών για ποσό κάτω των 200.000 ΕΟΙΙ 
ισχύουν και εφαρμόζονται αναλογικά οι διατάξεις του άρ¬ 
θρου 83 του Ν. 2362/95. 


2. Για τις ανωτέρω υπηρεσίες που το ποσον υπερβαίνει 
τις 200.000 ΕΟΙΙ ισχύουν οι ρυθμίσεις του Π.Δ. 346/98 
(ΦΕΚ230/Α/98). 

3. Σύμφωνα με τις ανωτέρω ρυθμίσεις των παραγρά¬ 
φων 1 και 2 και σε συνδυασμό με το άρθρο 83 του Ν. 
2362/95 λόγω των πολλών στοιχημάτων του Οργανισμού, 
της ιδιαιτερότητας της διαφημιστικής καμπάνιας τους, 
καθώς και την ανάγκη της διαφημιστικής προβολής τους 
από τα μέσα μαζικής ενημέρωσης με βασική προϋπόθεση 
και κριτήρια την τηλεθέαση, ακροαματικότητα και κυκλο¬ 
φορία, είναι δυνατή, με απόφαση του Δ.Σ. και έγκριση του 
αρμόδιου Υπουργού, η απευθείας συνεργασία για αγορά 
χρόνου κ.λπ. μετά Μέσα Μαζικής Ενημέρωσης (Τ.ν. - ΠΛ¬ 
ΟΙΟ - ΤΥΠΟΣ) χωρίς διαγωνισμό και μεσολάβηση διαφη¬ 
μιστικής εταιρείας. 

4. Οι διατάξεις των άρθρων 27 και 28 έχουν ανάλογη 
εφαρμογή προκειμένου περί αναθέσεων, υπηρεσιών. 

Άρθρο 33 

Μεταβατικές διατάξεις 

Μέχρι τη δημοσίευση του παρόντος κανονισμού προ¬ 
μήθειες για τις οποίες έχει δημοσιευθεί διακήρυξη ή έχει 
υπογράφει σύμβαση πριν την ισχύ του παρόντος Κανονι¬ 
σμού Προμηθειών εκτελούνται σύμφωνα με τους όρους 
της Διακήρυξης και της Σύμβασης και του ισχύοντος Κα¬ 
νονισμού Προμηθειών του Ο.Δ.Ι.Ε. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 6 Μαίου 1999 

Ο ΥΦΥΠ. ΑΝΑΠΤΥΞΗΣ Ο ΥΦΥΠ.ΠΟΛΙΤΙΣΜΟΥ 

ΓΙΑΝΝΗΣ ΧΑΡΑΛΑΜΠΟΥΣ ΑΝΔΡΕΑΣ ΑΘ. ΦΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣ ΓΡΙΟΥ 34 * ΑΘΗΝΑ 104 32 * ΤΕ 
ΗΛΕΚΤΡΟΝΙΚΗ ΔΙΕΥΘΥ 
ΙΝΤΕΡΝΕΤ 
ο πταΐΙ : ηναδ 

|_ΕΧ 223211 ΥΡΕΤ ΘΗ * ΡΑΧ 52 34 312 
“ΊΣΗ: ΗΙΙρ: νννννν.θΐ.ρτ 

: ΙιοΙ.ςμ 
@ ίτοΙ.ρι 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Λ Ε - Ε Μ Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ,Ε Κ 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

ΚορΙνθου 327-Τ.Κ. 262 23 (061) 6381100 

ΙΩΑΝΝΙΝΑ 

Διοικητήριο Τ .Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ 491 00 (0661) 89 127/89 120 

1ΙΡΛΚΛΕΙΟ 

Πλ. Ελευθερίας 1, Τ .Κ. 711 10 (081) 390 223 

ΛΕΣΒΟΣ 

Πλ Κωνσταντινουπόλεως Τ.Κ 811 00 Μυτιλήνη 

(0251) 46 880/47 533 

ΠΜΗ ΦΥΛΛΩΝ - Μέχρι β σελίδες 200 δρχ. 

ΕΦΗΜΕΡΙΛΟΣ ΤΗΣ ΚΥΒΕΡΝΗΣΕΩΣ 0 0 ελ(δες και άνω προσπύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ Α Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Λ' (Νόμοι, Π.Λ.. Συμβάσεις κ.λπ.) 

Β' (Υπουργικές αποφάσεις κ.λπ ) 

Γ (Διορισμοί, απολύσεις κ.λπ Λημ. Υπαλλήλων) 

Δ' (Απαλλοτριώσεις, πολεοδομία κ.λπ) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσοτπικού Ν.Π.Λ.Λ.) 

Παράρτημα (Προκηρύξεις θέσεων ΛΕΠ κ.τλ.) 

Δελτίο Βιομηχανικής Ιδιοκτησίας (Λ.Ε.Β.Ι.) 

Ανωτάτου Ειδικού Δικαστηρίου (Α.Ε.Λ.) 

Προκηρύξεων Λ Σ Ε.Π. 

Ανωνύμων Εταιρειών λ Ε.Π.Ε. 

60.000 δρχ. 3 000 δρχ. 

70 000 « . 3.500 » . 

15.000 -> . 750 » 

70.000 » . 3.500 » . 

30.000 » . 1-500 ·· . 

15.000 » . 750 » . 

5.000 ·· . 250 >· . 

10.000 ■· ■ 500 >■ . 

3.000 ·* . 150 « 

10.000 » . 500 » . 

250.000 ·· . 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. «. Ε.Π.Ε. 

250.000 » . 12.500 - . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

♦Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Λημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. , , 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγεπην 31η Δεκεμβρίου του ίδιου χρόνου. Δεν 

ε.γγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λε 

τουργουν καθημερινό από 08.00 έως 13.00 ] 

— γ .. -————--—---—■" — 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 









